S.T.Op #1 Για την κακοποίηση των ζώων. – speakinkabout\nS.T.Op #1 Για την κακοποίηση των ζώων.\n26 Ιουνίου 2016 από speakink aboutS.T.Op., Speak.Loud\nS.T.Op ( = S.pread T.he Op.inions). Όταν οι άλλοι προσπαθούν να μας σταματήσουν εμείς ξεκινάμε. 5 speakerz κάθονται γύρω από ένα τραπέζι, παρακολουθούν το ίδιο βίντεο, κοιτούν τις ίδιες φωτογραφίες και μοιράζονται τις απόψεις τους για αμφιλεγόμενα θέματα.\nΗ Χριστίνα Καπουρτζούδη είπε : Ένα ακόμη αχρείαστο και αναμενόμενο «κοινωνικό πείραμα» -που κακώς λέγεται πείραμα, μια αποτύπωση αυτών που ήδη ξέρουμε είναι- δημοσιεύθηκε στο διαδίκτυο, μαζί με τα υπόλοιπα του είδους του που απλώς αποδεικνύουν και επαναλαμβάνουν το ίδιο πράγμα: το πόσο pretentious είμαστε. Όλοι αποκαλούν τους εαυτούς τους φιλόζωους και μη δουν σκυλάκι στο δρόμο αμέσως αρχίζουν τα «αχ πόσο γλυκούλικο είναι» και τέτοια, και μόλις πάει το «γλυκούλικο» να τους πλησιάσει κάνουν λες και τους ακούμπησε λεπρός από τη Σπιναλόγκα. Σε κάθε είδηση σχετική με κακοποίηση ζώων, όλοι καταδικάζουν την πράξη και καταριούνται τον φονιά και τον ανώμαλο, όπως τον αποκαλούν, ενώ αυτοί οι ίδιοι στέλνουν επιστολές στο δήμο να μαζέψει τα αδέσποτα γιατί γαβγίζουν το μεσημέρι και δεν μπορούν να κοιμηθούν. Και επειδή είμαστε και πολύ μοδάτοι -ναι είπα τη λέξη μοδάτοι γιατί έχω μείνει στο 2007- και πολύ κουλτουριάριδες και προοδευτικοί γινόμαστε χορτοφάγοι και vegan, αλλά το κραγιονάκι από mac ΔΕΝ ΠΡΕΠΕΙ να λείπει από τη συλλογή μας! Συνεπώς, καμία συγκίνηση δεν προκαλούν τέτοιου είδους βίντεο. Θα συγκινηθεί το 14χρονο για πέντε λεπτά και μετά θα το ξεχάσει. Ας σταματήσουν λοιπόν τα «πειράματα» κι ας κάνουν κάτι ουσιώδες όσον αφορά τα ζώα και τα δικαιώματα τους.\nΗ Κυριακή Κοπαράνη είπε: Προσωπικά, βρίσκω απαράδεκτο το γεγονός ότι τον 21ο αιώνα, άνθρωποι κακοποιούν ζώα. Ένα ζώο είναι και αυτό ένα έμψυχο ον, με συναισθήματα και ανάγκες και η μοναδική διαφορά του με τον άνθρωπο είναι ότι απλά αυτός έχει έναν πιο ανεπτυγμένο εγκέφαλο. Επομένως, δεν μπορούμε να μιλάμε για ανθρωπιά και ανωτερότητα του ανθρώπινου είδους στην φύση, όταν εμείς οι «έξυπνοι» δεν δείχνουμε κατανόηση και αγάπη σε ένα πλάσμα. Θα πρέπει λοιπόν, όλοι να ξεκινήσουμε να σκεφτόμαστε και όσους δεν μπορούν να εκφραστούν (όχι επειδή δεν το θέλουν, αλλά επειδή δεν μπορούν) και να τους υπερασπιστούμε.\nΟ Χριστόφορος Μαριάδης είπε: Ας ξεκινήσουμε από τον Δαρβίνο. Γνωστή σε όλους η ανθρώπινη εξέλιξη. Ο άνθρωπος ξεκίνησε από ζώο για να καταλήξει τελικά στην σημερινή του μορφή. Εξελίχθηκε. Και κάπου εδώ τίθεται το ερώτημα. Τα κατάφερε τελικά; Κι αν τα κατάφερε, μπόρεσε να αποβάλει τα στοιχεία εκείνα που τον διακατείχαν ως ζώο; Όλοι μας φέρουμε πάνω μας χαρακτηριστικά των προγόνων μας. Είτε στη μορφή, είτε στην ψυχή. Ο άνθρωπος ακολουθώντας τον κανόνα, δεν κατάφερε να απαλλαγεί από τα βίαια και κτηνώδη ένστικτα που χαρακτήριζαν τους «προγόνους» του. Η βία – και μάλιστα η ωμή βία, η απροκάλυπτη – προσφέρει ικανοποίηση σε κάποιους. Διστάζοντας λοιπόν να την ασκήσουν σε άλλους του ίδιου είδους, φοβούμενοι ίσως τις επιπτώσεις, καταφεύγουν στην κακοποίηση ζώων, θεωρώντας την αξία της ζωής των όντων αυτών υποδεέστερη από τη δική τους. Όσο πιο βάναυσα μέσα χρησιμοποιούν, τόσο περισσότερη ικανοποίηση αισθάνονται. Δεν σκέφτεσαι ωστόσο, άμυαλε άνθρωπε, ότι σε τίποτε δεν διαφέρεις από το «αντικείμενο» της βίας σου, γιατί όπως δείχνεις, δεν κατάφερες να εξελιχθείς. Δεν επιβεβαιώνεις σε τίποτε τον Δαρβίνο. Είσαι ακόμα ζώο. Ίσως μάλιστα και κάτι χειρότερο από αυτό. Τουλάχιστον τα ζώα ασκούν βία για την εξασφάλιση της επιβίωσής τους. Εσύ; Γιατί;\nΗ Μελίνα Αμανατίδου είπε: Από τη μία πλευρά,φιλόζωοι που αγαπούν περισσότερο τα ζώα από την ίδια τους τη ζωή.Από την άλλη πλευρά, πολλοί που δεν ασπάζονται τις υπερβολικές-συχνά-φιλοζωικές αντιλήψεις που συναντάμε στις δύσκολες αυτές ημέρες.Σίγουρα,όμως,το να μην θέλεις να έχεις έναν σκύλο ή μια γάτα στο σπίτι σου,δεν σου δίνει το δικαίωμα να ασκήσεις οποιαδήποτε βία επάνω τους. Ανήκοντας στην ομάδα ανθρώπων της δεύτερης κατηγορίας,το να μην θέλω ένα κατοικίδιο στο διαμέρισμά μου,δεν με κάνει σε καμία περίπτωση να μισώ ένα ζώο. Από μικροί μαθαίνουμε να μην κάνουμε στον άλλον αυτό που δεν μας αρέσει να το κάνουν σε εμάς. Το ίδιο ισχύει και στην περίπτωση της κακοποίησης των ζώων,χωρίς καμία αμφιβολία.Πρόκειται για έναν ζωντανό οργανισμό που του δόθηκε η ζωή, όπως δόθηκε στον καθένα μας.Οποιαδήποτε κακοποίηση προς αυτόν τον ζωντανό οργανισμό, ισούται με μία αρρωστημένη κατάσταση μίσους άνευ λόγου και αιτίας.\nΟ Σπυράγγελος Κουτρουβέλης είπε: Βλέπω κατά καιρούς εκατοντάδες καμπάνιες κατά της κακοποίησης των ζώων.Φιλοζωικές, οικολόγους, απλούς ανθρώπους.Και ερωτώμαι: Σε ένα κόσμο όπου βιάζεις εσύ ως άνθρωπος και μετά ως φιλόζωος τον διπλανό σου,το παιδί σου,την γυναίκα σου,τον ίδιο σου τον εαυτό λογικό και επόμενο δεν είναι να στραφείς και ενάντια σε ένα αδέσποτο. Καταρχήν ως κακοποίηση ορίζω την οποιαδήποτε πράξη που βαίνει κάντρο στην ψυχική και σωματική ελευθερία ενός όντος.Ξεκινάει από την αδιάφορη στάση του ένα πρωί στο αστικό και τελειώνει στην αδιάφορη στάση σου όταν έχεις ξαπλώσει κουρασμένος από την δουλειά και γυρνάς την πλάτη στον σκύλο σου που κλαίει.Μα θα μου πεις ο άνθρωπος έχει φωνή,ένας σκύλος δεν έχει.Ψυχή όμως και οι δύο δεν έχουν?Εξ ορισμού ο πρώτος βιασμός έρχεται από την στιγμή που βάζεις την ταμπέλα σε ένα ον και το ονομάζεις ΖΩΟ. Ο φασίστας,ο βιαστής,ο κομπιναδόρος,ο πολιτικάντης πως λέγεται? Άνθρωπος? Ο σκύλος μου είναι παραπάνω.Και να σου πω γιατί?Μπορεί να μην μιλά αλλά στη σιωπή του καθρεπτίζεται ένας ολόκληρος κόσμος γαλήνης και ηθικής.Στον δικό σου? Γι’αυτό λοιπόν προτού χτυπήσεις, παραμελήσεις, σκοτώσεις ένα “ζώο” μόνο και μόνο που θα σκεφτείς κάτι τέτοιο πάρε φόρα και χτύπα το κεφάλι σου σε ένα τοίχο.Μέχρι αυτή η σκέψη σου να φύγει.Αν δεν απαλλαχτείς από την σκέψη σου συνέχισε να το χτυπάς έως ότου τουλάχιστον σπάσει το κεφάλι σου. Έτσι κι αλλιώς ποτέ δεν σκεφτόταν.\nΥ.Γ 1 :H κακοποίηση των ζώων δεν είναι κάτι κακό.Η κακοποίηση των ζώων είναι η επιβεβαίωση ότι κάποιοι από μας θα έπρεπε να ζουν ακόμα σε σπηλιές,να ανάβουν φωτιές και να παίζουν με ρόπαλα.\nΥ.Γ 2 :Η αλλαγή σε ένα τέτοιο φαινόμενο δεν γίνεται μέσω μίας καμπάνιας..αν δεν αλλάξουμε τον εαυτό μας,δεν μπορούμε και να αλλάξουμε τον κόσμο γύρω μας.\nΟι απόψεις άλλοτε διαφέρουν και άλλοτε συγκλίνουν. Ωστόσο ο,τι και αν πίστεψε ο καθένας όλοι σίγουρα συμφωνούν πως η βία από όπου προέρχεται και προς όπου και αν εκδηλώνεται είναι κάτι το κατακριτέο. Πολύ απλοϊκά η προτροπή παραμένει ίδια «μην κάνεις ο,τι δεν θέλεις να σου κάνουν» ενώ το ερώτημα «πώς θα αλλάξει ο κόσμος, αν δεν αλλάξουμε εμείς». Γίνε λοιπόν η αλλαγή.\n*4/10 Παγκόσμια ημέρα ζώων\n***Don’t stop to S.T.Op.\nχριστίνα καπουρτζούδη, Κυριακή Κοπαράνη, Μελίνα Αμανατίδου, Σπυράγγελος Κουτρουβέλης, Χριστόφορος Μαριάδης, S.T.Op.\nΠροηγούμενο Previous post: Μυστική πόλη\nΕπόμενη Next post: αλλάΖΩ εδώ & τώρα.


συντάκτης Ιωάννα Michael - Συντακτικό προσωπικό ιστότοπου Black Latte\nσυντάκτης Ιωάννα Michael\nΟι διατροφολόγοι έχουν την πεποίθηση ότι το δικαίωμα των τροφίμων βοηθά να φέρει το σώμα σε τέλεια φόρμα σε μόλις 21 ημέρες. Η σωστή διατροφή για την απώλεια βάρους θα διαρκέσει 3 εβδομάδες και όχι μόνο. Πες όλα τα κόλπα που βοηθούν να χάσετε βάρος.\nΜια σειρά από ασκήσεις για την απώλεια βάρους ολόκληρο το σώμα\nΤι ασκήσεις να επιλέξετε, να επιτευχθεί μια ταχεία επίδραση; Τι άλλο πρέπει να κάνετε για να χάσετε βάρος σε 30 ημέρες; Συμβουλές για ισορροπημένη απώλεια βάρους χωρίς ζημιά.\nΤο φαγητό για την απώλεια βάρους για τις γυναίκες: πώς να αρχίσει να χάσουν βάρος; Διατροφικές οδηγίες για την απώλεια βάρους. Τι προϊόντα θα πρέπει να περιλαμβάνονται στη διατροφή σας, να κάνετε ένα μενού για μια εβδομάδα για τις γυναίκες.\nΗ σωστή διατροφή για την απώλεια βάρους, τα χαρακτηριστικά και τις αρχές. Ποια είναι τα χαρακτηριστικά της σωστής διατροφής, πώς να αρχίσετε να τρώτε σωστά και να χάσουν βάρος.\nΗ σωστή διατροφή για την απώλεια βάρους είναι μια μέρα-green day-roll και οτιδήποτε μπορεί να συμβεί μέρα - δεν πρέπει να περιορίζουν την πρόσληψη θερμίδων, δεν χρειάζεται να μειώσει την ποσότητα του λίπους στη διατροφή ή την ποσότητα των τεχνικών.\nΣυνταγές με τζίντζερ για την απώλεια βάρους. Δεν τζίντζερ βοηθήσει να χάσετε βάρος. Τα οφέλη και βλάπτει τζίντζερ μέσα. Η υποδοχή ποτά για την καύση του λίπους. Δημοφιλείς μεθόδους και συνταγές για την απώλεια βάρους.\nΑποτελεσματική απώλεια βάρους περιλαμβάνει μια ισορροπημένη διατροφή και τακτική άσκηση. Σε ορισμένες περιπτώσεις, μπορείτε να τηρήσουμε μια δίαιτα χαμηλή σε θερμίδες.


Τα καλύτερα ξενοδοχεία κοντά σε: Belmont - TripAdvisor\nΤα καλύτερα ξενοδοχεία κοντά σε: Belmont, Pueblo\nΦίλτροΣε οποιαδήποτε απόσταση από: BelmontBelmont\n3,6 χλμ. από Belmont\n4,1 χλμ. από Belmont\n3,8 χλμ. από Belmont\n4,0 χλμ. από Belmont\n9,2 χλμ. από Belmont\n3,4 χλμ. από Belmont\n3,3 χλμ. από Belmont\n2,3 χλμ. από Belmont\n2,9 χλμ. από Belmont\n3,2 χλμ. από Belmont\n2,8 χλμ. από Belmont\n3,0 χλμ. από Belmont


Ορθόδοξα Θέματα: Δεκεμβρίου 2020\nΚΑΛΗ ΧΡΟΝΙΑ HAPPY NEW YEAR.\nΑπό τα τετράδια σημειώσεων τού π. Νικολάου Κουμεντάκη.\nΆγιοι Εκτός Χωροχρόνου... - Μητρ. Μόρφου Νεόφυτος | Νέκταρ Ψυχής.\nΆγιοι Εκτός Χωροχρόνου... - Μητρ. Μόρφου Νεόφυτος | Νέκταρ Ψυχής\nΣτο συγκεκριμένο βίντεο ο Μητροπολίτης Νεόφυτος Μόρφου μας διηγείται πως επικοινωνούσε ο Άγιος Ιάκωβος και ο Άγιος Πορφύριος...\nΧωρίς Αυτόν θα είναι ένα ρεβεγιόν με ορισμένο τέλος. Μαζί Του θα γίνει ένα ταξίδι δίχως τελειωμό.\nσχόλιο Γ.Θ : Ένα αντίο στο 2020 με το καλύτερο κείμενο που έχει γράψει ποτέ η Έλενα σε μια προσαρμοσμένη διασκευή στο 2021\nΔώσε μου ένα φως για να πορευτώ με ασφάλεια προς το άγνωστο… βάλε το χέρι σου στο χέρι του Θεού, Αντώνιος Bloom του Σουρόζ.\nἩ ἐκπομπὴ τοῦ Διονύση Μακρῆ 31/12/2020\nΒίντεο με το κανδήλι που πάλλεται την στιγμή που τα Λείψανα του Αγίου Ανθίμου της Χίου μεταφέρονται για Λιτάνευση.\nΧίος 15/2/2019 Ι. Μονή Παναγίας Βοήθειας Χίου.\nΤο εμβόλιο του Χριστού και το εμβόλιο του Αντιχρίστου.\nΕισαγγελέας κατά του Μητροπολίτη που ισχυρίζεται ότι το εμβόλιο περιέχει έμβρυα από εκτρώσεις.\nΜητροπολίτης Μόρφου για εμβόλιο: ''Εγώ μεταλλαγμένο προϊόν δεν θα γίνω''.\nΤα Άγια Νήπια που εσφάγισαν με διαταγή του Ηρώδη ήσαν αβάπτιστα;\nΜητροπολίτης Φλωρίνης π. Αυγουστίνος Καντιώτης:\nΥπάρχουν δύο είδη βαπτίσματος, το ένα στο νερό και το άλλο στο αίμα.\nΤο φως των Χριστουγέννων συναντά το σκοτάδι της κακόβουλης εξουσίας στο μαρτύριο των Αγίων Νηπίων, π. Αλέξανδρος Σμέμαν – Άγιος Νικόλαος Βελιμίροβιτς.\nΕορτάζουν στις 29 Δεκεμβρίου.\nΑβραάμ Μοναχού Αγιορείτη.\n«Ιερός Πόλεμος» και ξανά στο προσκήνιο οι αρχιεπισκοπικές εκλογές.\nΗ συνέντευξη του Αρχιεπίσκοπου στην Εφημερίδα «Πολίτης» και οι αναφορές του προς το πρόσωπο των Μητροπολιτών Λεμεσού και Κύκκου άνοιξε νέο «Ιερό Πόλεμο», με τους δύο Μητροπολίτες να εκδίδουν αιχμηρές ανακοινώσεις.\nΕμβολιάστηκε ο Αρχιεπίσκοπος Χρυσόστομος. «Αμέσως το έβαλα χωρίς να φοβηθώ»\n“Βόμβα” Μητροπολίτη Κυθήρων: ''Δεν θα κάνω το εμβόλιο'' - Bίντεο.\nΠοιούς λόγους επικαλέστηκε-Τι μήνυμα έστειλε στην Ιερά Σύνοδο.\nΕκοιμήθη ο Μητροπολίτης Καστοριάς μετά από ένα μήνα μάχης με την Covid-19.\nΕκοιμήθη ο 61χρονος Μητροπολίτης Καστοριάς Σεραφείμ, που είχε διαγνωσθεί θετικός στον κορωνoϊό στις αρχές Δεκεμβρίου και είχε μεταφερθεί στο 424 Γ.Σ.Ν.Ε.\nΑγ. Παϊσιος: Γιώργο αυτό που έρχεται δεν θα το αντέξεις.\nΕν συντομία, το ιστορικό έχει ως κάτωθι:\nΜε πνευματική υπόδειξη-ευλογία του εν λόγω γέροντα, μίλησα τηλεφωνικά με κάποια συγκεκριμένη και ευλαβέστατη κυρία που τυχαίνει να είναι και πνευματικό τέκνο του γέροντα Ι.\nΣυνέντευξη Αρχιεπισκόπου – Μέρος Β’: Χτενίζουν γένια και μανικώνονται για να με διαδεχθούν.\nΙερέας διέκοψε λειτουργία για άτομα χωρίς μάσκα-«Αντιρρησίες σπίτι σας» (vid).\nΤη Χριστουγεννιάτικη λειτουργία διέκοψε ιερέας στον Ιερό Ναό Αγίου Νικολάου Φλαρίου Καλαμάτας, ζητώντας από τα άτομα που δεν φορούσαν μάσκα να βγουν έξω.\nO Μητροπολίτης Ναυπάκτου εξηγεί τους λόγους για τους οποίους εμβολιάστηκε.\nΑγιον Ορος - Χριστουγεννιατικο Προσκυνημα (Ντοκιμαντερ του Δημητρη Σωτηροπουλου).\nΣτο νέο ντοκιμαντέρ του ΕΛΛΑΣ - ΟΡΘΟΔΟΞΙΑ, ο Δημήτρης Σωτηρόπουλος και οι συνεργάτες του επιβιβάζονται στο καραβάκι από την Ουρανούπολη για τη Δάφνη. Θαυμάζουν την ηρεμία και ομορφιά του Άθω και κάνουν στάσεις σε ιστορικά αγιορείτικα Μοναστήρια.\nΑναρτήθηκε από Ellinida στις 1:01 π.μ. Δεν υπάρχουν σχόλια:\nΕίναι τιμή μου να τον Δοξάζω και να προσεύχομαι Σ, Αυτόν!\n"Στη Χημεία, Αυτός μετέτρεψε το νερό σε κρασί..\nΑναρτήθηκε από zenjt στις 12:23 π.μ. Δεν υπάρχουν σχόλια:\nΚΩΣΤΑΣ ΑΔΑΜ 10-6-13 '' ΣΥΓΧΡΟΝΟΙ ΓΕΡΟΝΤΕΣ ΓΙΑ ΤΑ ΕΠΕΡΧΟΜΕΝΑ''.\nΑγώνας και αγωνία του Γερ.Νεκταρίου για την πνευματική και πατριωτική αναστήλωση του λαού μας.\nΣυγκλονιστική ομιλία του Γέροντα Νεκταρίου του Αγιορείτη στην Άνω Πόλη Θεσσαλονίκης, στις 5 Δεκεμβρίου 2014, με πολύτιμες πνευματικές διδαχές, θαυμαστές μαρτυρίες, εκτιμήσεις, άγνωστες αναφορές στην Επανάσταση του 1821, αλλά και Προφητείες από Άγιους Πατέρες της Εκκλησίας. Θεματικές ενότητες κηρύγματος: 1) 00:00:00 - 00:43:23 Άγιος Νεκτάριος Πενταπόλεως: Ιστορία των Ισραηλιτών, Ελλήνων, Ρωμαίων. Προσφορά του Ελληνισμού στην ανθρωπότητα. Προπαγάνδα της παπικής εκκλησίας. Θαύματα 2) 00:43:24 - 01:08:22 Παναγίας Αγάπης Πρόσωπον. Ιστορικό της Παναγίας Αρβανίτισσας 3) 01:08:23 - 01:50:42 Αγία Τριάς ο Θεός ημών και Ορθόδοξος Οικουμενισμός 4) 01:50:43 - 02:10:33 Προφητευόμενος Βασιλεύς Ιωάννης.\nΜετά τα Χριστούγεννα – Μακάρι να μας χαρίσει ο Θεός ανδρεία και αγάπη και μεγαλείο ψυχής να γίνουμε αγγελιαφόροι Του και μάρτυρες Του… Αντώνιος Bloom του Σουρόζ.\nΤΩΡΑ ΣΤΕΛΝΟΥΝ ΤΑ ΓΑΤΑΚΙΑ\nΑναρτήθηκε από Ellinida στις 2:10 μ.μ. Δεν υπάρχουν σχόλια:\nΜε ρώτησε αφοπλιστικά ένα μικρό παιδί.\nΑναρτήθηκε από Ellinida στις 2:04 μ.μ. Δεν υπάρχουν σχόλια:\nΑναρτήθηκε από Ellinida στις 2:02 μ.μ. Δεν υπάρχουν σχόλια:\nΥΣΤΑΤΟ ΜΗΝΥΜΑ ΤΗΣ ΥΠΕΡΑΓΙΑΣ ΘΕΟΤΟΚΟΥ ΓΙΑ ΑΦΎΠΝΙΣΗ ΚΑΙ ΠΡΟΤΡΟΠΗ ΔΙΑΦΥΓΗΣ ΑΠΟ ΤΙΣ ΣΥΓΧΡΟΝΕΣ ΠΑΓΙΔΕΣ ΤΟΥ ΕΧΘΡΟΥ.\nΤΑ ΚΑΛΑΝΤΑ ΤΗΣ ΠΑΝΑΓΙΑΣ.\nΑναρτήθηκε από zenjt στις 1:19 μ.μ. Δεν υπάρχουν σχόλια:\nΑρχιεπίσκοπος: Ο Νίκος Αναστασιάδης έβλεπε τη λύση δύο κρατών στην Κύπρο.\nΟ Αρχιεπίσκοπος αποκάλυψε ότι ο Πρόεδρος Αναστασιάδης σε συζητήσεις που είχαν, του έλεγε πως έβλεπε τη λύση 2 κρατών.\nΓΕΡΟΝΤΑΣ ΕΦΡΑΙΜ ΑΡΙΖΟΝΑ: ΜΟΛΙΣ ΦΥΓΩ ΘΑ ΑΡΧΙΣΟΥΝ ΟΛΑ ΤΑ ΜΕΓΑΛΑ ΠΟΥ ΘΑ ΣΥΓΚΛΟΝΙΣΟΥΝ ΤΗΝ ΑΝΘΡΩΠΟΤΗΤΑ - Βίντεο.\nΟ Γέροντας Εφραίμ της Αριζόνα προείπε ότι μόλις φύγει θα αρχίσουν όλα τα μεγάλα που θα συγκλονίσουν την ανθρωπότητα, όπως επιδημίες, σεισμοί, πείνες, Γ΄ Παγκόσμιος Πόλεμος και δεν θα σταματούν μέχρι να έρθει η μεγάλη ειρήνη, την απόδοση της Κωνσταντινούπολης στην Ελλάδα, την έγερση του "μαρμαρωμένου" Βασιλέα Ιωάννη, με την παγκόσμια αναλαμπή της Ορθοδοξίας και του πιστού Ορθόδοξου Ελληνισμού! (δείτε εδώ, εδώ και εδώ)\nΑναρτήθηκε από zenjt στις 1:29 π.μ. Δεν υπάρχουν σχόλια:\nKυριακὴ μετὰ Χρ. Γέννησιν (Ματθ. 2,13-23)\nΑπόσπασμα ομιλίας που πραγματοποιήθηκε στον Ιερό Ναό Παναγίας Βλαχερνών Αμφιάλης.\nΠοιός ήταν οΆγιος Κωνστάντιος ο Ρώσος που τιμάμε σήμερα.\nΗ έκβαση των ρωσοτουρκικών πολέμων είχε άμεσες επιπτώσεις και στους χριστιανούς κληρικούς που υπηρετούσαν στην Κωνσταντινούπολη. Ενας από αυτούς ήταν και Κωνστάντιος με καταγωγή από τη Ρωσία ο οποίος ήταν εφημέριος στη Ρωσική Πρεσβεία στην Κωνσταντινούπολη. Την περίοδο του Ρωσοτουρκικού πολέμου( 1735-1739) πήγε στο Άγιον Όρος και έμεινε για αρκετό χρονικό διάστημα στην Ιερά Μονή Μεγίστης Λαύρας, απ’όπου και αναχώρησε στα Ιεροσόλυμα για προσκύνημα στους Άγιους Τόπους.\nΑρχίζει αύριο η εκστρατεία εμβολιασμού «Ελευθερία» – Ποιος θα είναι ο πρώτος Ιεράρχης που θα εμβολιαστεί.\nΟι μεταλλαγμένοι Αγιορείτες!\nΈνα πανέμορφο βίντεο από την Αγία Γη. Χριστός ετέχθη! Αληθώς ετέχθη!\nΈνα πανέμορφο βίντεο από την Αγία Γη\nΕύχομαι χρόνια πολλά και καλά σε όλους και ειδικά σε όσους περνούν δύσκολα, τους φτωχούς και τους αρρώστους. Βέβαια λόγω της πανδημίας όλοι περνούμε σχετικά δύσκολα. Θα πρότεινα λοιπόν να σκεφτούμε καλά ότι η ζωή μας έχει δυο πλευρές:\nΜια αισιόδοξη προφητεία για το μέλλον της ανθρωπότητας.


Σκορδάτες γαρίδες με ντοματάκια και σπανάκι - fiftififti\nΣκορδάτες γαρίδες με ντοματάκια και σπανάκι\nΘΑΛΑΣΣΙΝΑ / ΚΟΥΖΙΝΑ\nΥπέροχη συνταγή που αν αφαιρέσετε το βούτυρο και το τυρί γίνεται και ένα εξαιρετικό νηστίσιμο πιάτο.\n18 γαρίδες μεγάλες\n18 ντοματάκια cherry\n½ κιλό σπανάκι, καθαρισμένο καλά\n1 φλιτζανάκι του καφέ κασέρι λεπτοτριμμένο\nΑρχικά ετοιμάζετε το σπανάκι: σε μια μέτρια κατσαρόλα ζεσταίνετε το ελαιόλαδο και σοτάρετε τα ψιλοκομμένα φρέσκα κρεμμυδάκια. Ρίχνετε το σπανάκι ωμό και κομμένο με το χέρι σε χοντρά κομμάτια. Ανακατεύετε καλά, προσθέτετε ένα φλιτζανάκι του καφέ ζεστό νερό, σκεπάζετε την κατσαρόλα και αφήνετε το σπανάκι να μαραθεί. Προσθέτετε λίγο πιπέρι και το τριμμένο μοσχοκάρυδο.\nΔιαβάστε Επίσης Κροκέτες ρυζιού με τόνο και μοτσαρέλα\nΜόλις περάσουν περίπου 15 λεπτά, ξεσκεπάζετε την κατσαρόλα και το βράζετε μέχρι να στεγνώσει από τα υγρά του. Ρίχνετε μέσα τη φέτα και το κασέρι και ανακατεύετε. Τέλος, προσθέτετε τον άνηθο. Ανακατεύετε και αφήνετε το μίγμα να κρυώσει λιγάκι.\nΕτοιμάζετε και τα ντοματάκια: σε μια μεγάλη κατσαρόλα με άφθονο νερό που βράζει βουτάτε τα ντοματάκια για 2-3 λεπτά, για να χαλαρώσει η φλούδα τους και να μπορείτε να τα ξεφλουδίσετε εύκολα.\nΤα αφήνετε να κρυώσουν καλά και στη συνέχεια ρίχνετε τρεις κουταλιές της σούπας ελαιόλαδο σε ένα μέτριο τηγάνι και σοτάρετε τα ντοματάκια, ανακατεύοντάς τα συνέχεια, προσέχοντας να μην τα σπάσετε. Πασπαλίζετε με τη ζάχαρη, αλατίζετε, πιπερώνετε και συνεχίζετε το μαγείρεμα για 3-4 λεπτά. Τα διατηρείτε και αυτά χλιαρά.\nΔιαβάστε Επίσης Κοκκινιστό χταπόδι με πατάτες\nΚαθαρίζετε τις γαρίδες από το κέλυφός τους. Τις χαράζετε στην πλάτη για να αφαιρέσετε το εντεράκι τους και σε ένα τηγάνι ζεσταίνετε το ελαιόλαδο και το βούτυρο. Ρίχνετε μέσα το σκόρδο και το σοτάρετε μέχρι να μαυρίσει. Μετά το πετάτε, αφού το βούτυρο και το λάδι έχουν πάρει το άρωμά του. Βάζετε μέσα τις γαρίδες και τις σοτάρετε για 5 λεπτά και από τις δύο πλευρές. Αλατοπιπερώνετε ελαφρά.\nΣερβίρετε σε πιατέλα τοποθετώντας στον πάτο της το σπανάκι, περιμετρικά τα ντοματάκια και στη μέση τις γαρίδες. Ο συνδυασμός είναι υπέροχος και το φαγητό είναι χορταστικό και πολύ νόστιμο.\nΗ συνταγή της Vogue για παγωτό με γεύση espresso


“Αφιέρωμα στον Οδυσσέα Ελύτη”. | Εκπαιδευτήρια Φρυγανιώτη\n“Αφιέρωμα στον Οδυσσέα Ελύτη”.\nΤα παιδιά του Νηπιαγωγείου μας επισκέφτηκαν το Τελλόγλειο Ίδρυμα, για να θαυμάσουν την έκθεση:“Ο κόσμος του Οδυσσέα Ελύτη. Ποίηση και ζωγραφική” . Ένα Αφιέρωμα στον Οδυσσέα Ελύτη, με αφορμή τη συμπλήρωση 20 χρόνων από τον θάνατό του.\nΣτο ειδικό εκπαιδευτικό πρόγραμμα τα παιδιά ήρθαν σε επαφή με τον Εικαστικό κόσμο του Οδυσσέα Ελύτη. Παρατήρησαν το σύνολο των εικαστικών έργων του: ευφάνταστα κολάζ, τέμπερες και υδατογραφίες που αναδεικνύουν μια μοναδική καλλιτεχνική διάσταση και αντανακλούν την αισθητική αντίληψη του μεγάλου ποιητή. Η έκθεση περιελάμβανε επίσης έργα μεγάλων ζωγράφων όπως: Π. Πικάσο, Ματίς, Θεόφιλος … για τους οποίους έγραψε κείμενα ο Ελύτης καθώς και έργα διακεκριμένων σύγχρονων καλλιτεχνών εμπνευσμένα από την ποίηση του Ελύτη: Τσόκλης, Τέτσης, Ν. Μελά…\nΤα παιδιά απόλαυσαν ένα μελοποιημένο ποίημα του Ελύτη, συμμετείχαν ενεργά στην ξενάγηση, ταξιδεύοντας νοερά με τη φαντασία τους στον εικαστικό κόσμο του ποιητή και των υπόλοιπων καλλιτεχνών και απέδωσαν εικαστικά το αγαπημένο θέμα του ποιητή: η Θάλασσα και ο Ήλιος της πατρίδας μας!!!


Η μετάλλαξη Δέλτα της παγκόσμιας ηλιθιότητας - e-telescope online magazine\nΘα πίστευε κανείς ότι όλος ο κόσμος θα μπορούσε να ενωθεί ενάντια σε έναν θανατηφόρο ιό.\nΗ COVID-19 έχει ήδη προσβάλει πάνω από 200 εκατομμύρια ανθρώπους σε όλο τον κόσμο και έχει σκοτώσει πάνω από 4 εκατομμύρια. Τώρα έχει μεταλλαχθεί σε πιο μεταδοτικές μορφές που απειλούν να βυθίσουν τον πλανήτη σε έναν ακόμα πανδημικό κύμα.\nΗ αποφυγή της παγκόσμιας καταστροφής από την πιο μεταδοτική μετάλλαξη Δέλτα δεν απαιτεί πλέον επαναστατικές ενέργειες ή τεράστιες δεσμεύσεις από ανθρώπους και κυβερνήσεις. Απλώς πρέπει οι πλουσιότερες χώρες να διασφαλίσουν μεγαλύτερη διαθεσιμότητα εμβολίων για τις φτωχότερες και τα άτομα να εμβολιαστούν.\nΗ COVID-19 δεν είναι αστεροειδής σε πορεία σύγκρουσης με τον πλανήτη. Δεν πρόκειται για επικείμενο πυρηνικό πόλεμο. Είναι ένας αόρατος εχθρός που η ανθρωπότητα απέδειξε ότι μπορεί να νικήσει. Απλά χρειάζεται λίγη συνεργασία.\nΣτην πραγματικότητα, υπάρχουν τρία προβλήματα. Το πρώτο έχει να κάνει με την προσφορά, αφού τα πλουσιότερα έθνη έχουν σχεδόν μονοπωλήσει την αγορά των εμβολίων και έχουν καθυστερήσει εγκληματικά να τα μεταφέρουν σε φτωχότερες χώρες. Σε ολόκληρη την ήπειρο της Αφρικής, για παράδειγμα, λιγότερο από το 2% του πληθυσμού έχει εμβολιαστεί πλήρως.\nΤο δεύτερο πρόβλημα, από την πλευρά της ζήτησης, είναι η συνηθισμένη αντίσταση στην καινοτομία, στην περίπτωση αυτή ένα εμβόλιο που αναπτύχθηκε πολύ γρήγορα, εγκρίθηκε κατ'α αρχήν με έκτακτη διαδικασία (η τελική έγκριση από τον FDA ανακοινώθηκε στις 23 Αυγούστου 2021) και έχει ορισμένες παρενέργειες που είναι επιβλαβείς για πολύ μικρό αριθμό ατόμων. Ο δισταγμός είναι κατανοητός. Αλλά όχι όταν αντιπαρατίθεται στην προφανή θνησιμότητα της COVID-19 και τα σαφή οφέλη της ανοσίας.\nΤο τρίτο πρόβλημα είναι πολιτικό. Η ακροδεξιά πήδηξε πάνω στο αντιεμβολιαστικό τρένο, πήρε τον έλεγχο της μηχανής και το οδηγεί σε εκτροχιασμό.\nΤόσο στις ΗΠΑ όσο και παγκοσμίως, η ακροδεξιά ασπάζεται διάφορες επικίνδυνες αυταπάτες: την ανωτερότητα της λευκής φυλής, τη μυθοπλασία της κλιματικής αλλαγής, τα κακά των κυβερνήσεων. Καθώς η ακροδεξιά έχει εξαπλωθεί, χάρη και σε πρόσωπα όπως ο Donald Trump, ο Jair Bolsonaro, ο Viktor Orbán και ο Narendra Modi, αυτές οι αυταπάτες έχουν μεταλλαχθεί.\nΣήμερα, με τον αντι-εμβολιαστικό οπορτουνισμό, η ακροδεξιά διασπείρει τη νέα μετάλλαξη Δέλτα της παγκόσμιας ηλιθιότητας: μέσω των μέσων κοινωνικής δικτύωσης, επιθετικά στους δρόμους, και από πολιτικούς και πολιτικά κόμματα. Η COVID-19 και όλες οι μεταλλάξεις του ιού τελικά θα αντιμετωπιστούν, αν και κανείς δεν ξέρει ακόμα με τι κόστος. Όμως οι τελευταίες εκδόσεις της παγκόσμιας ηλιθιότητας αποδεικνύονται πολύ πιο ανθεκτικές στην επιστήμη και την απλή κοινή λογική.\nΟ προσεταιρισμός του αντι-εμβολιαστικού κινήματος\nΟι Αδελφοί της Ιταλίας είναι ένας νεοφασιστικός σχηματισμός που αναδεικνύεται από τις δημοσκοπήσεις πρώτο πολιτικό κόμμα στην Ιταλία. Με ποσοστό 21%, το κόμμα που νοσταλγεί το Mussolini, βρίσκεται ακριβώς μπροστά από το ακροδεξιό κόμμα της Lega. Αν συνυπολογιστεί και το 7% του κόμματος του Silvio Berlusconi η ακροδεξιά φαίνεται ότι θα μπορούσε να σχηματίσει την επόμενη κυβέρνηση στην Ιταλία, όποτε διεξαχθούν οι επόμενες εκλογές.\nΠώς οι Αδελφοί της Ιταλίας αύξησαν τα ποσοστά τους στις δημοσκοπήσεις, μέσα σε λίγους μήνες, από μονοψήφια νούμερα σε πρώτο κόμμα;\nΜε επικεφαλής την Giorgia Meloni, μια γυναίκα που καταδικάζει το Ισλάμ και τους μετανάστες, οι Αδελφοί της Ιταλίας ξεκίνησαν ως υπέρμαχοι των εμβολίων, μια αρκετά ασφαλής τοποθέτηση σε μια χώρα που έχει υποφέρει τόσο πολύ από την COVID-19.\nΑλλά η Meloni άλλαξε απότομα τη στάση του κόμματος όταν η ιταλική κυβέρνηση, με επικεφαλής τον τεχνοκράτη Mario Draghi, εισήγαγε μια «πράσινη κάρτα» που επιτρέπει στους εμβολιασμένους να τρώνε σε εστιατόρια, να πηγαίνουν σε μπαρ και να εισέρχονται σε διάφορους δημόσιους χώρους, όπως μουσεία. Η Meloni χαρακτήρισε την κάρτα «το τελευταίο βήμα στο δρόμο για τη δημιουργία μιας Οργουελικής κοινωνίας», το οποίο «περιορίζει την ελευθερία των πολιτών, καταστρέφει περαιτέρω την οικονομία και εισάγει de facto την υποχρεωτικότητα του εμβολίου».\nΠεριορίζει την ελευθερία των πολιτών;\nΤην ελευθερία να μολύνουν άλλους ανθρώπους με έναν θανατηφόρο ιό;\nΟυσιαστικά, η Meloni θέλει να δώσει σε όλους τους πολίτες το ίδιο δικαίωμα που είχε ο James Bond: την άδεια να σκοτώνουν.\nΔυστυχώς, τέτοιες ανοησίες έχουν υποστήριξη και εκτός Ιταλίας.\nΣτη Γαλλία, η κυβέρνηση του Emmanuel Macron έχει θεσπίσει μια παρόμοια κάρτα υγείας, ενώ έχει επιβάλει τον εμβολιασμό σε όλους τους επαγγελματίες του κλάδου της υγείας. Η απάντηση ήταν άγρια, με πολλές διαδηλώσεις και πάνω από 100.000 ανθρώπους να κινητοποιούνται σε όλη τη χώρα.\nΜπορεί να φαίνεται με την πρώτη ματιά ότι οι Γάλλοι διαδηλωτές είναι απλοί άνθρωποι που είναι κουρασμένοι από την περίοδο της πανδημίας και τις κυβερνητικές παρεμβάσεις στη ζωή τους, αντίστοιχα με τους διαδηλωτές των Κίτρινων Γιλέκων το 2018. Αλλά οι διοργανωτές αυτών των αντιεμβολιαστικών διαδηλώσεων είναι οι συνήθεις ύποπτοι, προερχόμενοι από την ακροδεξιά, όπως ο Florian Philippot, πρώην κορυφαίος βοηθός της Marine Le Pen του Rassemblement Νational. Το Rassemblement Νational και το εξίσου ακραίο Debout La France έχουν ταχθεί κατά των πολιτικών του Macron. Δυστυχώς, και ορισμένα ηγετικά μέλη του αριστερού κόμματος France Unbowed έχουν επίσης ταχθεί υπέρ των συγκεντρώσεων. Όπως και στις ΗΠΑ, οι Γάλλοι αντι-εμβολιαστές καταφεύγουν σε θεωρίες συνωμοσίας κατά του συστήματος, αντίστοιχες με την QAnon.\nΠαρά το μέγεθος αυτών των συλλαλητηρίων, η πλειοψηφία των Γάλλων υποστηρίζει την κάρτα υγείας και σχεδόν το 70% έχει κάνει τουλάχιστον μια δόση εμβολίου (έναντι μόνο 58% στις ΗΠΑ). Αλλά η ακροδεξιά βλέπει το κίνημα κατά των εμβολίων ως μια ευκαιρία στη Γαλλία και αλλού, όπως το κίνημα Querdenken στη Γερμανία, η αντισημιτική ακροδεξιά στην Πολωνία και οι ευαγγελικές χριστιανικές οργανώσεις στις Φιλιππίνες.\nΓια το σκοπό αυτό, η ακροδεξιά έχει χρησιμοποιήσει τις υπηρεσίες «χρήσιμων ηλίθιων» όπως ο Robert Kennedy Jr, ίσως το πιο διάσημο πρόσωπο του κινήματος κατά των εμβολίων. Το πολωνικό ακροδεξιό κόμμα Konfederacja κάλεσε τον Kennedy να μιλήσει on-line σε μια πολωνική κοινοβουλευτική ομάδα για τα εμβόλια. Ο Kennedy χρησιμοποίησε τη απήχησή του στα μέσα κοινωνικής δικτύωσης για τη διοργάνωση μια παγκόσμιας ημέρας κατά των εμβολίων, που πραγματοποιήθηκε τον περασμένο Οκτώβριο σε 15 χώρες από την Ευρώπη έως τη Λατινική Αμερική, την οποία οργάνωσαν πολλά ακροδεξιά κόμματα.\nΑρχικά στις ΗΠΑ, ο σκεπτικισμός για τα εμβόλια προερχόταν κυρίως από την αριστερά, με έντονη καχυποψία για τα χημικά συστατικά και τα εταιρικά συμφέροντα. Όμως στη συνέχεια ήρθε ο Donald Trump, οι σκοτεινές θεωρίες συνωμοσίας της ακροδεξιάς και τελικά το QAnon, στοχεύοντας στα λανθάνοντα αντιεξουσαστικά συναισθήματα, να καταφερθούν κατά του ιατρικού κατεστημένου και των εμβολίων του για την COVID-19. Ξαφνικά, βίντεο όπως το Plandemic κυκλοφόρησαν στον κυβερνοχώρο και εξέχοντες αντι-εμβολιαστές, όπως ο «υποστηρικτής του υγιεινού τρόπου ζωής», Larry D. Cook, έπεσαν υπό την επιρροή του QAnon.\nΣήμερα, σε μια επανάληψη του 2020, οι αντιτιθέμενοι στις μάσκες και τα εμβόλια στις ΗΠΑ διαμαρτύρονται ξανά μπροστά στα μέγαρα των κυβερνητών, μεταφέροντας το μήνυμά τους στη Ντίσνεϋλαντ και παρεμβαίνοντας σε συνεδριάσεις σχολικών συμβουλίων. Εάν η COVID-19 ήταν μια εταιρεία, αυτές οι αυτές οι ενέργειες θα είχαν τουλάχιστον κάποιο οικονομικό αντίκτυπο. Αν η COVID-19 ήταν ένα άκρως δημοφιλές μουσικό συγκρότημα ή μια ανατρεπτικά ελκυστικό θρησκευτικό δόγμα που οι κυβερνήσεις καταδιώκουν, η φρενίτιδα του πλήθους θα ήταν κάπως κατανοητή.\nΑλλά η COVID-19 είναι αποτέλεσμα ενός θανατηφόρου ιού. Για ποιο λόγο θα υπερασπιζόταν κάποιος ένα θανατηφόρο ιό;\nΗ Ακροδεξιά έχει τους λόγους της\nΟι συντηρητικοί υποστηρίζουν παραδοσιακά τους ισχυρούς πυλώνες της κοινωνίας: την αστυνομία, τον στρατό, το κράτος. Η σημερινή ακροδεξιά δεν είναι συντηρητική. Απεχθάνεται το κράτος. Προτιμά την αυτοδικία (όλοι με ένα όπλο στο χέρι) από την αστυνομία και το στρατό, αφού αυτοί οι είναι εκπρόσωποι του κράτους.\nΟυσιαστικά, η ακροδεξιά βρίσκει ελκυστική την περιγραφή του Hobbes για μια κατάσταση χωρίς την ύπαρξη κράτους, αυτό που ο Άγγλος φιλόσοφος περιγράφει ως «πόλεμο όλων, εναντίον όλων». Για να επιτευχθεί αυτή η «χρυσή εποχή» του γενικού χάους, η ακροδεξιά χρησιμοποιεί κάθε μέσο. Υποστηρίζει την εκπαίδευση στο σπίτι για να καταστρέψει τη δημόσια εκπαίδευση, την ιδιωτικοποίηση των κρατικών περιουσιακών στοιχείων για να αποδυναμώσει την κυβέρνηση και την απορρύθμιση των κανονιστικών και ελεγκτικών μηχανισμών προς όφελος των εταιρικών συμφερόντων.\nΚαι τώρα, στην εποχή της COVID-19, η ακροδεξιά είναι πρόθυμη να υποστηρίξει ακόμα και τον βιολογικό πόλεμο. Διότι η ιδεολογία κατά της μάσκας και του εμβολίου αυτό ουσιαστικά σημαίνει, είναι η συμπαράσταση στον νέο κορωνοϊό στην προσπάθειά του να επιβιώσει, ενάντια στις λογικές πολιτικές του κράτους.\nΑναρωτιέται κανείς: εάν το κράτος εξέδιδε νομοθεσία που θα απαγόρευε στους ανθρώπους να πηδούν από γκρεμούς, η ακροδεξιά θα ξεκινούσε ξαφνικά μια Σταυροφορία για το δικαίωμα στην πτώση, απλά και μόνο για να πλήξει το κράτος;\nΜπορώ να φανταστώ το ρεπορτάζ σε ένα τηλεοπτικό κανάλι:\nΔημοσιογράφος: Είμαι εδώ με τον πατριώτη αγωνιστή Γιάννη Επαναστάτη. Αυτός και η οικογένειά του στέκονται στην άκρη του Σουνίου. Πες μου, Γιάννη, γιατί πρόκειται να κάνεις ένα μεγάλο βήμα στο άγνωστο;\nΓιάννης Επαναστάτης: Η κυβέρνηση δεν μπορεί να μου πει τι να κάνω. Πιστεύω στο δικαίωμα της προσωπικής επιλογής. Και αυτή είναι η επιλογή μου.\nΔημοσιογράφος: Θεωρείς τον εαυτό σου πρωτοπόρο;\nΓιάννης Επαναστάτης: Απολύτως. Αυτή η φιλελεύθερη κυβέρνηση με τα τετραετή σχέδιά της, τον προγραμματισμό της και τον έλεγχό της, με αρρωσταίνει. Θέλω να ζώ μέρα τη μέρα, λεπτό το λεπτό.\nΔημοσιογράφος: Το μικρότερο παιδί σας δεν φαίνεται χαρούμενο για την επιλογή σας.\nΓιάννης Επαναστάτης: Ω, είναι απλώς κλαψιάρης. Θα το συνηθίσει.\nΔημοσιογράφος: Θα συνηθίσει το να πέφτει στο κενό;\nΓιάννης Επαναστάτης: Τι σας κάνει να πιστεύετε ότι όντως θα πέσουμε;\nΔημοσιογράφος: Μα η βαρύτητα\nΓιάννης Επαναστάτης: Έλα, φίλε, πιστεύεις σε όλες αυτές τις ανοησίες που προσπαθούν αυτοί οι επιστήμονες να μας βάλουν μέσα στο μυαλό; Εμβόλια? Την κλιματική αλλαγή? Τη βαρύτητα? Εντάξει, πάμε όλοι μαζί. Ένα μικρό βήμα για την οικογένεια Επαναστάτη, ένα μεγάλο βήμα για ααααααααααααααα….!\nΔυστυχώς η ακροδεξιά Σταυροφορία για το δικαίωμα του ατόμου στην πτώση, απειλεί να μας παρασύρει όλους στο γκρεμό.\nΕπιδημία\tCoronavirus\tΘεωρίες συνομωσίας\tΛοιμώδεις ασθένειες


Η ΑΠΟΚΑΛΥΨΙΣ ΤΟΥ 999: THE TEN COMMANDMENTS (Elmer Bernstein)\nΕΚΦΡΑΣΟΥ 11 Απρ 2014, 10:32:00 π.μ.\nΔεν την εχω δει, θα την εχω στο νου. ειναι οτι πρεπει αλλωστε και με τις μερες που διανυουμε!\nApokalipsis999 13 Απρ 2014, 12:32:00 π.μ.\nΗ ταινία είναι από τις κλασσικότερες των ημερών! Η δε μουσική της θεωρείται από τα καλύτερα soundtracks όλων των εποχών!\nnikos mous 11 Απρ 2014, 10:33:00 π.μ.\nΕίναι απ' τις καλοδουλεμένες βιβλικές υπερπαραγωγές, που βλέπονται εύκολα μετά από τόσα χρόνια.Όπως κι αυτή του Ιησού απ' τη Ναζαρέτ του Τζεφιρέλι!Η μουσική του επένδυση κι αυτή ξεχωριστή, συνδέει την εικόνα με τον θεατή!\nΚαλημέρα και να 'σαι καλά!!!:-)\nApokalipsis999 13 Απρ 2014, 12:39:00 π.μ.\nΠεριέργως η μουσική του Ιησού του Τζεφιρέλι δεν εκδόθηκε σε βινύλιο αλλά μόνο σε CD. Ίσως κάποια φορά να την ανεβάσω. Το συγκεκριμένο 2πλό βινύλιο του 1956 συν τοις άλλοις είναι κομματάκι σπάνιο. Οι βιβλικές υπερπαραγωγές του χόλυγουντ παραμένουν στο χρόνο. Και τότε δεν διέθεταν ψηφιακά εφέ!


Έτσι, για καφέ και κουβέντα Εκδόσεις Modern Times Βιβλιοπωλείο Λεμόνι\nΈκδοση: 1997 από "Modern Times"\nΣελ.:127 (21χ14), Μαλακό εξώφυλλο, ISBN: 960-8488-16-8\nΗ Βίβιαν καλεί πέντε φίλες της για καφέ. Πέντε γυναίκες, καθεμιά μια διαφορετική προσωπικότητα.\nΗ αιώνια αγχωμένη Έλλη, η Άντα, ο πληθωρικός οδοστρωτήρας, η δυναμική και ψύχραιμη Νένα, η τελειομανής Σοφία και η μη-μου άπτου- Τζένη θα βρεθούν παρέα σε ένα απόγευμα μόνο για γυναίκες.\nΕυκαιρία για εκτόνωση, για να εξιστορήσουν τα σώψυχά τους και να μιλήσουν για σεξ, διακοπές, άντρες, δουλειά, χρήμα, φιλία, απιστίες, να μοιραστούν τις σκέψεις και τις ιστορίες τους.\nΌμως η Βίβιαν θα μπει σε ένα δίλημμα και θα χρειαστεί να διαλέξει...\n(2019) Όχι πια σεξ, μόνο φίλοι, Χάρτινη Πόλη


Θόλος: Προσφορές ξενοδοχείων τελευταίας στιγμής - TripAdvisor\nΞενοδοχεία 5 αστέρων: Θόλος\nΘόλος: Προσφορές ξενοδοχείων τελευταίας στιγμής\nΨάχνετε για άμεση κράτηση σε κάποιο ξενοδοχείο (Θόλος); Στο TripAdvisor βλέπετε τη διαθεσιμότητα σε\nΕξασφαλίστε σήμερα μια προσφορά τελευταίας στιγμής και απολαύστε την επίσκεψή σας (Θόλος, Ρόδος).\nΠροβολή 9 ξενοδοχείων στην περιοχή Θόλος, ανάλογα με τη δημοτικότητά τους.\nΠροσφορές τελευταίας στιγμής για Θόλος\nΨάχνετε για άμεση κράτηση σε κάποιο ξενοδοχείο (Θόλος); Στο TripAdvisor βλέπετε τη διαθεσιμότητα σε πραγματικό χρόνο, στις χαμηλότερες τιμές, για προσφορές ξενοδοχείων τελευταίας στιγμής για: Θόλος. Ταξιδιώτες όπως εσείς έγραψαν 4.801 κριτικές και δημοσίευσαν 4.538 αυθεντικές φωτογραφίες για ξενοδοχεία (Θόλος) στο TripAdvisor.


Παραμονή της Κοιμήσεως της Θεοτόκου στο Ορεινό Κορακοβούνι (φώτο και βίντεο) - Korakovouni WebRadio\nHome / Αξίζει να δεις / Διασκέδαση / εκκλησία / Παράδοση / Φωτογραφίες / Χωριό / Παραμονή της Κοιμήσεως της Θεοτόκου στο Ορεινό Κορακοβούνι (φώτο και βίντεο)\nΠαραμονή της Κοιμήσεως της Θεοτόκου στο Ορεινό Κορακοβούνι (φώτο και βίντεο)\nΔευτέρα, Αυγούστου 15, 2016 0\nΜε ιδιαίτερη λαμπρότητα εορτάστηκε και φέτος η Κοίμηση της Θεοτόκου ή «Πάσχα του καλοκαιριού», στο Ορεινό Κορακοβούνι. Οι κάτοικοι του χωριού, χοροστατούντος του ιερέα\nΚωνσταντίνου Σαμαρτζή τίμησαν τη Κοίμηση της Θεομήτορος στην ομώνυμη εκκλησία (Παναγία η Κατακεκρυμμένη), που βρίσκεται δίπλα από τη Βρύση του χωριού.\nΚατά την εκκλησιαστική παράδοση, η μητέρα του Ιησού Χριστού, Μαρία (η Θεοτόκος και Παναγία), πληροφορήθηκε τον επικείμενο θάνατό της από έναν άγγελο τρεις ημέρες προτού αυτός συμβεί και άρχισε να προετοιμάζεται κατάλληλα. Προσεύχεται στο όρος των Ελαιών και δίνει τα υπάρχοντά της σε δύο γειτόνισσές της, χήρες. Επειδή κατά την ημέρα της Κοίμησής της δεν ήταν όλοι οι Απόστολοι στα Ιεροσόλυμα, καθώς κήρυτταν «απανταχού γης», μία νεφέλη τους άρπαξε και τους έφερε κοντά της. Μοναδικός απών ο απόστολος Θωμάς.\nΜετά τον Μέγα Εσπερινό της παραμονής έγινε η λιτάνευση της Αγίας Εικόνας και στη συνέχεια ακολούθησαν καλλιτεχνικές εκδηλώσεις στον προαύλιο χώρο της Βρύσης.\nΑξίζει να δεις Διασκέδαση εκκλησία Παράδοση Φωτογραφίες Χωριό


Στον Ρικ Πιτίνο απλά ΒΑΡΑΣ ΠΡΟΣΟΧΗ! - Onsports.gr\nΝίκος Συρίγος\t21 Δεκεμβρίου 2018, 13:20\nΌταν μια ομάδα, επαναλαμβανόμενα, δεν μπορεί να αποδώσει σύμφωνα με τις δυνατότητες της, αν δεν είσαι αδιάφορος, το λέει η ψυχή και η τσέπη σου, προχωράς σε αλλαγές. Και ο Δημήτρης Γιαννακόπουλος αυτό ακριβώς έκανε. Ο Τσάβι Πασκουάλ ήταν ολοφάνερο ότι δεν μπορούσε πια να κρατήσει το καράβι. Για πολλούς λόγους, που δεν είναι της παρούσης να αναλυθούν. Και γιατί ο Ισπανός είναι, ακριβώς όπως ανέφερε η ΚΑΕ στην ανακοίνωση της, ΚΥΡΙΟΣ αλλά και διότι θα είναι σαν να κλαίμε πάνω από το χυμένο γάλα. Ο Τσάβι έκλεισε τον κύκλο του στο τριφύλλι, το οποίο αν δεν υπάρξει κάτι εξαιρετικά απρόοπτο θα πορευτεί από εδώ και πέρα έχοντας στην άκρη του πάγκου του, έναν θρύλο. Γιατί αυτό είναι ακριβώς ο Ρικ Πιτίνο: Ένας θρύλος του Παγκόσμιου Μπάσκετ. Και δεν είναι μόνο για αυτά που έχει καταφέρει μέσα στο παρκέ ή για το γεγονός ότι αποτελεί μέλος του περίφημου Hall of Fame, αλλά διότι με τις ιδέες του, πήγε όχι ένα και δύο αλλά πολλά βήματα πιο μπροστά το μπάσκετ. Κι αυτό θαρρώ ότι δεν το πράττουν πολλοί προπονητές στον πλανήτη.\nΤο ότι ο Πιτίνο, πριν καν πατήσει το πόδι του στην Ελλάδα «κρίνεται» ήδη στο διαδίκτυο από τον «Κώστα από το Πέραμα» και τον «Μηνά από τα Πατήσια» που για να μυρίσουν λίγο μπάσκετ πρέπει να βάζουν 2-3 φορές τη μέρα μια μπάλα στην κατσαρόλα, να τη βράζουν και να κάνουν εισπνοές, είναι σημεία των καιρών. Σημεία των καιρών και της λαίλαπας που λέγεται Social Media… Αυτής που κάνει τον κάθε αργόσχολο, από προπονητή μέχρι πρωθυπουργό και από μάγειρα μέχρι γιατρό. Πρόεδρο δεν τον κάνει ποτέ, γιατί για να είσαι πρόεδρος πρέπει να πληρώνεις. Και στην Ελλάδα ανθίζει το λουλούδι που λέγεται «τσάμπα»…\nΓια να τελειώνουμε και να μην ακούμε τη μία χαζομάρα πίσω από την άλλη…: Στον Ρικ Πιτίνο απλά ΒΑΡΑΣ ΠΡΟΣΟΧΗ. Είτε παίκτης είσαι, είτε προπονητής, είτε φίλαθλος. Και βαράς προσοχή γιατί είναι απλά ο Ρικ Πιτίνο. Όπως γράφτηκε κάπου, ο δεύτερος «Ντομινίκ» στην Ιστορία του Παναθηναϊκού. Ναι, αυτός που είχε έρθει στην Ελλάδα για… πικ-νικ! Ελλάς…\n8 λεπτά πριν Προς απλούστευση οι διαδικασίες απόκτησης ιθαγένειας\n36 λεπτά πριν Ανακοίνωσε Θεοδωρίδη ο Πόρος!


Νικοπολίδης: «Ήταν λάθος οι δηλώσεις του Παπασταθόπουλου» - PRESSARIS\nΓια την απόφασή του να αποχωρήσει από τον πάγκο της Εθνικής Ελπίδων, αλλά και για τα όσα συνέβησαν στην Εθνική Ανδρών μίλησε ο Αντώνης Νικοπολίδης.\n– Για την αποχώρησή του από την Εθνική Ελπίδων: «Καταρχάς, δεν παραιτήθηκα. Μίλησα με τον Άγγελο Μπασινά και του είπα ότι δεν θέλω να ανανεώσω το συμβόλαιό μου που ολοκληρώνεται τώρα. Θέλω να κάνω κάτι διαφορετικό. Να κάνω κάτι πιο επαγγελματικό, να είμαι σε μια ομάδα. Θέλω την καθημερινότητα μιας ομάδας. Ποτέ δεν θα μπορούσα να παραιτηθώ από την Εθνική ομάδα. Δεν γνωρίζω ποια θα είναι η εισήγηση του τεχνικού διευθυντή. Ήθελα να πάρω την ευκαιρία και να δοκιμάσω τις δυνάμεις του. Οι Εθνικές ομάδες θα πρέπει να δίνουν την ευκαιρία σε παλαίμαχους ποδοσφαιριστές. Θα πρέπει να είναι προθάλαμος, όχι μόνο για τους παίκτες, αλλά και για νέους προπονητές. Είμαι 30 χρόνια στο χώρο του ελληνικού ποδοσφαίρου. Γνωρίζω τις δυσκολίες που υπάρχουν. Δεν φοβάμαι, θέλω να δοκιμάζω πράγματα. Κανένας δεν έχει συμβόλαιο με την επιτυχία και δεν κανείς δεν ξέρει τι θα συμβεί στο μέλλον. Αυτό που θέλω είναι να δοκιμάσω τις δυνάμεις μου».\n– Για το ενδεχόμενο να αναλάβει την τεχνική ηγεσία της Εθνικής ομάδας: «Όταν σου ζητήσει η Εθνική ομάδα να την αναλάβεις, δεν μπορείς να αρνηθείς. Η Εθνική ομάδα είναι πάνω απ’ όλα. Αν μου ζητήσουν να αναλάβω την Εθνική ομάδα σε αυτή τη δύσκολη στιγμή της, θα το έκανα. Πρέπει να ληφθούν γρήγορες αποφάσεις. Είναι σημαντικό να φτάσουμε μέχρι τέλους γιατί έχουμε πιθανότητες να προκριθούμε στο EURO. Δεν πρέπει να υπάρχει αμφιβολία σχετικά με τον προπονητή που θα έχουμε στο επόμενο ματς. Μόνο κακό κάνει αυτό στην ομάδα».\n– Για τις ήττες από Ιταλία, Αρμενία και τα όσα ακολούθησαν: «Δεν μπορώ να πω ότι ήταν τόσο μεγάλη η διαφορά μας με την Ιταλία. Αυτό που με προβλημάτισε είναι τα όσα ακολούθησαν μετά την ήττα από την Αρμενία. Καλά έκανε αρχικά ο Παπασταθόπουλος που μίλησε ως αρχηγός, αλλά δεν ήταν σωστό να πει ότι δεν υπάρχουν ελπίδες για πρόκριση. Δεν μπορείς να πετάς λευκή πετσέτα. Μπορείς να πεις τη γνώμη σου στους υπεύθυνους, αλλά όχι να το πεις δημόσια. Ήταν άστοχο αυτό που έκανε, ειδικά από τη στιγμή που υπήρχαν εσωτερικά προβλήματα».\nΣΧΕΤΙΚΑΑναστασιάδης, Εθνική Ομάδα, Νικοπολίδης, Παπασταθόπουλος\nΗ προετοιμασία της Εθνικής Νέων Ανδρών στην Πάτρα (photos)


Σαλαγκούδη: «Στο Survivor ζήτησα να μου δείξουν τις... τουαλέτες!» - MediaDay\nΑρχική Media News Σαλαγκούδη: «Στο Survivor ζήτησα να μου δείξουν τις… τουαλέτες!»\nΣτη ενότητα «Συμπλήρωσε τη φράση» στην εκπομπή «Πάμε Δανάη» πήρε μέρος η Ανθή Σαλαγκούδη, η οποία έδωσε ορισμένες απολαυστικές απαντήσεις.\nΠροηγούμενο άρθροΈξαλλος ο Λιάγκας: «Αιδώς Αργείοι! Έλεος πια!»\nΕπόμενο άρθροΣτον Alpha ο Αλέξης Τσίπρας\nΠαρενόχλησαν δημοσιογράφο σε απευθείας μετάδοση – Η αντίδρασή της (vid)\nΠροβλήματα με τη Δικαιοσύνη για το «The Bachelor» – Κινούνται νομικά...\nΞεκινά το GNTM\nΑλλαγές στο «Voice»: Ζουγανέλη, Μουζουράκης φεύγουν, ο Αργυρός έρχεται


Τυρόπιτα "πλισέ" στο πι και φι!!!\n21 Ιουνίου, 2019 0 Σχόλια Αλμυρα, Πίτες - πιτάκια, Συνταγες\nΗ σημερινή τυρόπιτα είναι τόσο εύκολη και γρήγορη που αποτελεί ιδανική λύση για λιγούρες…κεράσματα ή κάτι αντίστοιχο. Τη συγκεκριμένη την έκανα στο πάρτι του παιδιού μου όταν είχα ελάχιστο χρόνο για προετοιμασία! Το όνομά της μαρτυρεί και τον τρόπο εκτέλεσης! Τυρόπιτα πλισέ, διότι τα φύλλα μπαίνουν διπλωμένα “πλισέ” στο ταψί!\nΠέρα όμως από τον ελάχιστο χρόνο που απαιτεί η συνταγή, είναι και πολύ νόστιμη! Να τα λέμε αυτά! Λόγω της σόδας και του γάλατος γίνεται πολύ αφράτη. Μια δοκιμή θα σας πείσει!\nΔυστυχώς, δεν κατάφερα να βγάλω φώτο την πίτα όταν ψήθηκε γιατί δεν πρόλαβα! Γι’ αυτό και οι ελάχιστες φώτο σε αυτή την ανάρτηση! Θα επανέλθω όμως κάποια στιγμή με αρκετές φωτογραφίες!\nΠαίρνουμε ένα-ένα τα φύλλα και κάνουμε την εξής διαδικασία: Λαδώνουμε με ένα πινέλο το κάθε φύλλο κρούστας και ρίχνουμε από επάνω τη φέτα (τρίβοντάς την με τα χέρια) και την κεφαλογραβιέρα. Φροντίζουμε όλη η ποσότητα τυριών να φτάσει για όλα τα φύλλα. Έπειτα, σουρώνουμε πλισέ σπρώχνοντας απλά το φύλλο. Κάτι σαν ακορντεόν! Τοποθετούμε σε λαδωμένο ταψί!\nΑφού τελειώσουμε με όλα τα φύλλα ετοιμάζουμε το χυλό. Ανακατεύουμε τα αυγά, το γάλα, το πιπέρι και τη σόδα και περιχύνουμε τα φύλλα. Αφήνουμε το ταψί στην άκρη για 10 λεπτά. Ψήνουμε σε προθερμασμένο φούρνο στους 180 βαθμούς κελσίου με αέρα, μέχρι να ροδίσει.\nΣου έχω ακόμα περισσότερες πίτες πολύ γευστικές!\nιδέες για πάρτυπίταπρωινό γεύμα


Συνταγή ΚΟΥΡΑΜΠIΕΔΕΣ ΕΛΑΙΟΛΑΔΟΥ\nΜην τους υποτιμάτε καθόλου και κυρίως μην τους σνομπάρετε επειδή δεν έχουν βουτυράκι! Έχουν απίθανη και φίνα γεύση και είναι τόσο τραγανοί όσο δεν φαντάζεστε!\n1 κουτ.γλυκ. κανέλα, τριμμένη\n1 κουτ.γλυκ. γαρίφαλο, τριμμένο\n3 κουτ. σουπ. σιμιγδάλι\n1. Δουλεύετε το ελαιόλαδο με τη ζάχαρη μέχρι να ενωθούν σε ένα ομοιογενές μείγμα. Συνεχίζετε προσθέτοντας την σόδα διαλυμένη στο χυμό πορτοκαλιού, το μέλι, τα μπαχαρικά, το αλεύρι και το σιμιγδάλι σταδιακά.\n2. Ζυμώνετε καλά μέχρι να πάρετε ένα μαλακό μείγμα που πλάθετε σε μακρόστενους ή στρογγυλούς κουραμπιέδες.\n3. Τους τοποθετείτε σε ταψιά στα οποία έχετε στρώσει αντικολλητικό χαρτί. Τους ψήνετε στους 180 βαθμούς για 30-35 λεπτά. Όταν κρυώσουν εντελώς τους ραντίζετε με ανθόνερο και τους πασπαλίζετε με την άχνη.\nΑν θέλετε μπορείτε να προσθέσετε αμύγδαλο ή καρύδι τριμμένο


Αρχική Ζώδια Ζώδια: Ημερήσιες προβλέψεις για την Πέμπτη 2 Ιουλίου\nΖώδια: Ημερήσιες προβλέψεις για την Πέμπτη 2 Ιουλίου\nΤι θα συμβεί με τα ζώδια την Πέμπτη!\nΤα ζώδια θα έχουν να αντιμετωπίσουν σταδιακά δυσκολίες μιας και το κλίμα βαραίνει και θα πρέπει να προσέχουν τις κινήσεις τους.\nΜαζέψτε λίγο τις εκκρεμότητες σας γιατί θα αυξηθούν σταδιακά τις επόμενες ημέρες και εσείς δεν θα προλάβετε να κάνετε τίποτα. Μην αποφασίσετε τώρα να κάνετε relaxing γιατί θα την πατήσετε άσχημα. Συναισθηματικά θα πρέπει να προσέχετε τα λόγια σας με τον σύντροφό σας γιατί θα υπάρξουν άγριες κόντρες σε σημείο μαλλιοτραβήγματος εννοώ Ε! Οι αδέσμευτοι είστε λίγο άλλου για άλλου.\nΣημαντικές εξελίξεις έρχονται για εσάς με απανωτές ευκαιρίες που θα πρέπει να τις αξιοποιήσετε τέρμα για να σας αποδώσουν και οικονομικά οφέλη σε σχετικά γρήγορο χρονικό διάστημα. Ωστόσο, αφήστε λίγο το θέμα με τα οικονομικά χωρίς να κάνετε σπατάλες και προς το τέλος της εβδομάδας να ορμηξετε ξανά για νέα έσοδα. Εξελίξεις θα έρθουν και στον οικογενειακό τομέα όπου κάθε κατεργάρης θα μπει στον πάγκο του. Ερωτικά προσπαθήστε να μείνετε στο ύψος σας και να μην πέφτετε στις παγίδες του συντρόφου σας.\nΔώστε μεγαλύτερη σημασία στα μηνύματα που σας στέλνουν οι δικοί σας άνθρωποι γιατί μέσα σε αυτά υπάρχουν μεγάλα παράπονα που εάν δεν τα συζητήσετε τώρα θα διογκωθούν και θα προκληθούν σοβαρές έριδες. Αποκλείστε από γύρω σας όλους εκείνους τους ανθρώπους που δεν είναι ξεκάθαροι με τις προθέσεις τους και σας παιδεύουν. Ειδικά εάν αυτοί ανήκουν στον αισθηματικό τομέα. Συνειδητοποιήστε πως αξίζετε το καλύτερο πια!\nΠροηγούμενο άρθροΡένος Χαραλαμπίδης – “Θυμήσου το Σεπτέμβρη\nΕπόμενο άρθροΣυλλεκτικά t-shirts για καλό σκοπό!


Τα λαχανικά και τα μυρωδικά του Πάσχα | Argiro.gr\nΗ αναγέννηση της φύσης το Πάσχα\nΚάθε χρόνο το Πασχαλινό τραπέζι είναι πλούσιο και μας θυμίζει ακράδαντα ότι η άνοιξη είναι εδώ! Και όπως η θρησκεία γιορτάζει την ανάσταση του Ιησού μετά από το θάνατό του στο σταυρό, έτσι και η φύση γιορτάζει την αναγέννησή της μετά από έναν μουντό χειμώνα.\nΚαι η ελληνική γη είναι με το παραπάνω προικισμένη με μεγάλη ποικιλία άγριων και ήμερων λαχανικών, ζαρζαβατικών και μυρωδικών που κάνουν την εμφάνισή τους κάθε χρόνο, ως δια μαγείας ακριβώς το Πάσχα! Είναι λες και φόρεσαν την καταπράσινη καλή φορεσιά τους για να κάνουν την επίσημη εμφάνισή τους στο γιορτινό πασχαλινό τραπέζι.\nΔεν είναι περίεργο λοιπόν που και πριν κατά τη διάρκεια της νηστείας αλλά και τις γιορτινές μέρες του Πάσχα, όλες οι παραδοσιακές νοστιμιές είναι γεμάτες τρυφερά λαχανικά και φρέσκα μυρωδικά της εποχής που φέρνει ο συνδυασμός των βροχών του Απριλίου και της ζεστής γης.\nΚαι επειδή ο τρυφερός πλούτος της Άνοιξης είναι εφήμερος, δεν πρέπει να χάσουμε την ευκαιρία να απολαύσουμε τα καλούδια αυτά την ώρα ακριβώς που μας τα προσφέρει η γη.\nΠασχαλινές συνταγές με μυρωδικά και λαχανικά\nΜαζέψτε στον πάγκο σας πράσα, άγρια και ήμερα χόρτα, τρυφερά κρεμμυδάκια, άνηθο, δυόσμο αλλά και καυκαλήθρες, μυρώνια και αγριομάραθο και φτιάξτε την απόλυτη πίτα την άνοιξης. Χορτόπιτα σαν και αυτή δεν υπάρχει άλλη καμιά! Νηστίσιμη, πεντανόστιμη, αρωματική και καταπράσινη, θα αλλάξει την οπτική σας για τις πίτες.\nΓια την χορτόπιτα νηστίσιμη πλένουμε και στραγγίζουμε όλα τα χόρτα που θα χρησιμοποιήσουμε. Ήμερα και άγρια χόρτα, τα φρέσκα κρεμμύδια και τα...\nΆψογο πάντρεμα είναι και αυτό με τα όσπρια και με τα θαλασσινά για όλη την διάρκεια της περιόδου της νηστείας, καθώς και με ψάρι για τα διαστήματα μέσα στην Σαρακοστή που επιτρέπεται η κατανάλωσή του.\nΓίγαντες με χόρτα και κρούστα\nΓια τους γίγαντες με χόρτα και τέλεια κρούστα με λουκάνικο και ψωμί, μουσκεύουμε από την προηγούμενη ημέρα τους γίγαντες σε μπόλικο...\nΤα χόρτα και τα μυρωδικά όμως αποτελούν μέρος παραδοσιακών ελληνικών συνταγών με κρέας αφού μαγειρεύονται κάνοντας τέλειο συνδυασμό με συκωταριά ή κατσικάκι\nΞεκινάμε να φτιάξουμε το κατσικάκι με χόρτα και μάραθο στην κατσαρόλα, τσιγαρίζοντας πρώτα στο λάδι τα κρεμμύδια. Προσθέτουμε το κρέας. Όταν...\nΚοκκινιστή συκωταριά με ντομάτα και χόρτα\nΈνα άλλο πιάτο ορόσημο του Πάσχα είναι η μαγειρίτσα. Γεμάτη αρώματα, γεύσεις και συμβολισμούς, ένα πιάτο δίοδος για το πέρασμα από τη μεγάλη νηστεία της Σαρακοστής στον εορτασμό της Ανάστασης – της ψυχής και της φύσης. Το πασχαλινό τραπέζι αντανακλά παραδόσεις βαθιά ριζωμένες στην ελληνική ψυχή αφού και πριν τη δημιουργία της μαγειρίτσας όπως τη γνωρίζουμε σήμερα, στη θέση της προϋπήρχε μια σούπα με εντόσθια και φρέσκα λαχανικά και μυρωδικά εποχής.\nΦρέσκα κρεμμυδάκια, τρυφερά μαρούλια και μπόλικα μυρωδικά, παρέα με τα εντόσθια του οβελία δημιουργούν αυτό το φαγητό που παραδοσιακά τρώμε κάθε χρόνο το βράδυ του Μεγάλου Σαββάτου.\nΓια την παραδοσιακή φρικασέ μαγειρίτσα με μαρούλι και συκωτάκια, πρώτη μας δουλειά είναι να πλύνουμε καλά τα αντεράκια και τη συκωταριά.Τα ζεματίζουμε...\nΈνα άλλος μοναδικός θησαυρός της άνοιξης είναι και η αγκινάρα. Τη βλέπουμε συχνά να μαγειρεύεται παρέα με κατσικάκι ή αρνάκι! Το παραδοσιακό μας πασχαλινό κρεατικό παρέα με μπόλικα μυρωδικά και τις αγκινάρες δημιουργούν ένα πιάτο σκέτο ανοιξιάτικο ποίημα!\nΓια το κατσικάκι με αγκινάρες φρικασέ, ζεματάμε πρώτα το μαρούλι για 2΄-3΄ σε νερό που βράζει. Το στραγγίζουμε. Σε φαρδιά κατσαρόλα ζεσταίνουμε το...\nΌπως δεν είναι καθόλου τυχαίο που μαγειρεύεται η αγκινάρα με φρέσκα κουκιά, που και αυτά για ελάχιστο χρόνο την άνοιξη μπορούν να μαγειρευτούν τρυφερά πριν σκληρύνουν.\nΑγκινάρες με φρέσκα κουκιά της Αργυρώς\nΓια τις αγκινάρες με φρέσκα κουκιά λεμονάτα καθαρίζουμε πρώτα τις αγκινάρες και τις βάζουμε σε μπολ με χοντρό αλάτι και 1 λεμόνι...\nΤέλος ο guest star των ανοιξιάτικων λαχανικών είναι τα σπαράγγια καθώς βρίσκονται για πολύ λίγο διάστημα διαθέσιμα ολόφρεσκα και τραγανά. Η αλήθεια είναι ότι δεν είμαστε πολύ εξοικειωμένοι και συνηθισμένοι στη χρήση του παρόλο που πρόκειται για ένα εξαιρετικά ωφέλιμο και πολύ ιδιαίτερο λαχανικό. Δοκιμάστε να το εμφανίσετε φέτος στο πασχαλινό σας τραπέζι είτε σε μια σαλάτα είτε σαν βραστό συνοδευτικό και το ρίσκο θα σας ανταμείψει!\nΓια τα σπαράγγια βραστά σαλάτα καθαρίζουμε τα σπαράγγια.Αν τα σπαράγγια είναι άγρια και πολύ τρυφερά, κόβουμε μόνο ελάχιστα κάτω κάτω στο τελείωμα του...\nΓια τα σπαράγγια σωτέ ή σπαράγγια στο τηγάνι, τα σπαράγγια πρέπει να είναι καθαρισμένα από ίνες και άκρες. Αν τα σπαράγγια...\nΓιορτινο τραπεζι με την Αργυρω Στην κουζίνα με την Αργυρώ Ευ Ζην\nΠοιό φρικασέ θα φτιάξεις;\nΠότε χρησιμοποιούμε τα μυρωδικά;\nΠώς να διατηρήσουμε τα φρέσκα μυρωδικά στην κατάψυξη


Τζιγεροσαρμάδες | Κουζίνα | Bostanistas.gr : Ιστορίες για να τρεφόμαστε διαφορετικά\nτης Αμαλίας Λογαρά 20 Απριλίου 2014 • Συνταγές • εντόσθια, συκώτι, τζιγεροσαρμάς\n"Τζιγέρι" είναι το συκώτι και τα "τζιγέρια" (στον πληθυντικό) όλα τα εντόσθια. Ο δικός μας τζιγεροσαρμάς περιέχει μόνο το συκώτι, τα πνευμόνια και την καρδιά τυλιγμένα με τη σκέπη αρνιού ή κατσικιού. Σαν σε σαρμά. Είναι συνηθισμένο φαγητό, πασχαλινό κυρίως και εκλεκτό στη Θράκη και τη Μακεδονία. Σερβίρεται ως πρώτο πιάτο και προσφέρεται μαζί με τη μαγειρίτσα και το σουβλιστό αρνί.\n1 σκέπη (μπόλια) μεγάλη\n1 συκωταριά από αρνάκι (ή κατσικάκι)\nΖητήστε απ’ τον κρεοπώλη σας μία μεγάλη, γερή σκέπη (ή δύο μικρότερες). Ζεματίστε τα εντόσθια (συκώτι, πνευμόνια, καρδιά) για 5 λεπτά σε νερό που βράζει. Βγάλτε τα απ’ το νερό και, αφού κρυώσουν λίγο, ψιλοκόψτε τα. Βάλτε το τηγάνι με λίγο λάδι στη φωτιά και σοτάρετε ψιλοκομμένο το μεγάλο κρεμμύδι. Προσθέστε τα ψιλοκομμένα εντόσθια και συνεχίστε το σοτάρισμα για λίγο ακόμα. Ρίξτε τα φρέσκα κρεμμυδάκια ψιλοκομμένα, να μαραθούν κι αυτά. Στη συνέχεια προσθέστε το ρύζι να σοταριστεί λίγο και σβήστε με το κρασί. Αλατοπιπερώστε και ρίξτε 1 κούπα νερό.\nΜόλις το νερό απορροφηθεί, κατεβάστε απ’ τη φωτιά και βάλτε μέσα τον άνηθο. Απλώστε την μπόλια σ’ ένα ταψί, όχι μεγάλο, ή σε πυρίμαχο σκεύος (για να μπορείτε να το σερβίρετε στο τραπέζι), ρίξτε μέσα τη γέμιση και τυλίξτε έτσι που οι άκρες της μπόλιας να περνάνε από κάτω. Πατήστε λίγο με το χέρι σας να γίνει η επιφάνεια επίπεδη και φροντίστε να καλύπτει ο σαρμάς την επιφάνεια του ταψιού, ώστε να μην υπάρχουν κενά. Γιατί, όταν ψηθεί ο σαρμάς, θα συρρικνωθεί και θ’ αφήσει από μόνος του κενά.\nΨήστε σε μέτριο φούρνο, περίπου στους 180 βαθμούς, για 40 λεπτά μέχρι να ροδίσει από πάνω. Να έχετε υπόψη ότι στο ταψί θα βγει πολύ λίπος που πρέπει να το πετάξετε. Εντωμεταξύ χτυπήστε το γιαούρτι με τ’ αυγά, προσθέστε αλάτι, πιπέρι, και καλύψτε μ’ αυτό το μίγμα την επιφάνεια του ήδη ψημένου τζιγεροσαρμά. Ξαναβάλτε στον φούρνο να ψηθεί μέχρι να ροδίσει η επιφάνεια.


Διακοπές 2021 σε Ματάμ - Skyscanner\nΟνειρεύεστε να πάτε Σενεγάλη; Ο(Η)(Το) Ματάμ έχει ότι χρειάζεστε για τέλειες διακοπές. Ακόμα καλύτερα, δεν χρειάζεται να ξοδέψετε μια περιουσία για να επισκεφθείτε και να μείνετε Ματάμ. Συγκρίνουμε εκατοντάδες επιλογές αεροπορικών εισιτηρίων και ξενοδοχείων για να βρίσκουμε για εσάς την καλύτερη διαθέσιμη προσφορά. Έτσι, θα μπορείτε να ξοδέψετε λίγα περισσότερα …\nΠτήσεις προς Ματάμ\nΕνοικίαση αυτοκινήτου σε: Ματάμ


Spartorama | Η ομιλία του Γ. Βαρουφάκη στο «Sparta Οικονομικό Forum»\nΗ ομιλία του Γ. Βαρουφάκη στο «Sparta Οικονομικό Forum» - video\nSpartorama 26/01/2020 Εκτύπωση Δημοτικά Εκδηλώσεις Κοινωνία Οικονομία\nΑυτό που βιώνουμε τώρα, οι ξένοι το λένε κυνικά "Dead cat΄s last bounce" - (το τελευταίο τίναγμα της ψόφιας γάτας).\nΣτο Οικονομικό Φόρουμ που διοργάνωσε ο Δήμος Σπάρτης, μίλησε το Σάββατο 25 Ιανουαρίου ο Πρόεδρος της Κ.Ο. και Γραμματέας του ΜέΡΑ25 Γιάνης Βαρουφάκης.\nΟ κ Βαρουφάκης επέλεξε να ακολουθήσει μια διαφορετική προσέγγιση απαντώντας στο ερώτημα στο ερώτημα που τέθηκε:\n«Κοιτώντας μπροστά: Μπορούμε να ξεπεράσουμε το 4 σε ρυθμούς ανάπτυξης;»\nΜίλησε για βιώσιμη ανάπτυξη και υπενθύμισε ότι και τα χρόνια πριν την κρίση είχαμε υψηλούς ρυθμούς ανάπτυξης η οποία οδήγησε στο σπάσιμο της φούσκας και την αναπόφευκτη τετραπλή χρεωκοπία της χώρας.\nΗ μεγέθυνση της φούσκας δεν σημαίνει ανάπτυξη, ειδικά όταν έχουμε αρνητικούς δείκτες επενδύσεων. Αυτό που βιώνουμε τώρα, οι ξένοι το λένε κυνικά "Dead cat΄s last bounce" - (το τελευταίο τίναγμα της ψόφιας γάτας).\nΤο μεγαλύτερο μέρος της αύξησης του ΑΕΠ που παρατηρείται σήμερα οφείλεται σε αύξηση των προσόδων. Μια τέτοια μεγέθυνση οδηγεί σε χαμηλούς πολλαπλασιαστές την περίοδο της ανάκαμψης και σε πολύ υψηλούς πολλαπλασιαστές την περίοδο της ύφεσης.\nΗ Ελλάδα είναι η μοναδική χώρα που δανείζεται με μεσοσταθμικό επιτόκιο μεγαλύτερο από την μέση αύξηση του ΑΕΠ.\nΌσο το πρωτογενές πλεόνασμα απαιτείται να είναι σταθερό (και δεν χρησιμοποιείται ως μηχανισμός απόσβεσης κραδασμών), χάνεται εκ των πραγμάτων το μοναδικό θετικό που έχουμε πετύχει έως τώρα, την εξισορρόπηση του ισοζυγίου τρεχουσών συναλλαγών.\nΗ συσχέτιση που έχει η αναβάθμιση της χώρας από διεθνείς οργανισμού και προσέλκυσης νέων επενδύσεων είναι μηδενική, Οι επενδυτές απαιτούν υποδομές και υψηλού επιπέδου εργατικό δυναμικό.\nΠρέπει να επενδύσουμε πρώτα εμείς για να έρθουν οι ξένοι επενδυτές. χρειαζόμαστε επενδυτικά προγράμματα του 21ου αιώνα\nΕπενδύσεις σε Έξυπνα Δίκτυα Ανανεώσιμων Πηγών Ενέργειας\nΕπενδύσεις στο πεδίο των Μπαταριών\nΕνίσχυση των start ups\nΚλιμακωτή μείωση των φορολογικών συντελεστών για τα χαμηλά εισοδήματα\nGolden Visa για παραγωγικές επενδύσεις, όχι για αγορά ακινήτων\nΣτα πλαίσια των επαφών του με τους φορείς του νομού αλλά και τα στελέχη και μέλη του ΜέΡΑ25 το Σάββατο είχε συναντήσεις με τον Εμπορικό Σύλλογο και το Εργατικό Κέντρο της Σπάρτης καθώς επίσης και με τον Δήμαρχο Ευρώτα κ.Δήμο Βέρδο - αλλά και μέλη του Διοικητικού Συμβουλίου του Δήμου - καθώς και με αντιπροσωπεία της επιτροπής αγώνα των κατοίκων του Ευρώτα στη Σκάλα.\nΤην Κυριακή στις 12:30 μ.μ. ο Γραμματέας του ΜέΡΑ25 κ.Βαρουφάκης συναντήθηκε με τον Δήμαρχο της Σπάρτης κ. Πέτρο Δούκα και στη συνέχεια με εκπροσώπους των συλλόγων για την προστασία του ποταμού Ευρώτα αλλά και των Φίλων του Μουσείου Σπάρτης «Παναγιώτης Σταματάκης». Ακολούθως ο Γραμματέας του ΜέΡΑ25 είχε συνεργασία με κομματικά στελέχη των νομών Λακωνίας, Αρκαδίας και Μεσσηνίας.


Τα «Λαϊκά Μονοπάτια» του Γιάννη Ευθυμίου\nΒιβλίο & cd με συνεντεύξεις των Καζαντζίδη, Μπιθικώτση, Διονυσίου, Σακελλαρίου, Δερβενιώτη, Ζαμπέτα, Μοσχολιού, Καλδάρα, Βοσκόπουλου, Μαρινέλλας.\nΜια συλλεκτική έκδοση από τον ραδιοφωνικό παραγωγό Γιάννης Ευθυμίου.\nΌπως αναφέρει το ενημερωτικό δελτίο, περιέχει συνεντεύξεις της Εθνικής Ελλάδος των τραγουδιστών και συνθετών στο λαϊκό τραγούδι. Θα ακούσετε μέσα από συνεντεύξεις τις φωνές του Στέλιου Καζαντζίδη, του Στράτου Διονυσίου, της Ρίτας Σακελαρίου, του Θόδωρου Δερβενιώτη, του Γρηγόρη Μπιθικώτση, του Γιώργου Ζαμπέτα, της Βίκυς Μοσχολιού, του Απόστολου Καλδάρα, του Τόλη Βοσκόπουλου και της Μαρινέλλας. Ενδέκατος και «κόουτς» της ομάδας ο αείμνηστος Πάνος Γεραμάνης που προλογίζει τον συγγραφέα.\nΣε κάθε συνέντευξη (εκτός από το απομαγνητοφωνημένο κείμενο) υπάρχει και πρόλογος του συγγραφέα σχετικά με τις συνεντεύξεις.\nΣυνοδεύεται από δύο CD, ένα με την ηχογράφηση των αυθεντικών συνεντεύξεων και το άλλο περιέχει σχετικά τραγούδια.\nΟ Γιάννης Ευθυμίου γεννήθηκε και μεγάλωσε στον Άγιο Λουκά της Λαμίας. Από τα μαθητικά του χρόνια στη γενέτειρα, του άρχισε να φαίνεται η έφεσή του στο ραδιόφωνο. Τα πρώτα χρόνια του γυμνασίου (1974) κατασκευάζει πειρατικό ραδιόφωνο στα μεσαία και αρχίζει εκπομπές ασχολούμενος με το λαϊκό τραγούδι.\nΜε την άνθηση της ιδιωτικής ραδιοφωνίας (1987) συμμετέχει ενεργά στην ίδρυση και κατασκευή του δημοτικού ραδιοφώνου της πόλης (Πολύχρωμα FM 95,1). Το 1989 έρχεται στην Αθήνα και με τη βοήθεια του καλού του φίλου, αείμνηστου Παναγιώτη Γεραμάνη, αρχίζει να εργάζεται ως νυχτερινός αστυνομικός συντάκτης στην εφημερίδα ΤΑ ΝΕΑ, ενώ συγχρόνως συνεργάζεται και με τη βραδινή ζώνη του ραδιοφώνου του Οργανισμού Λαμπράκη (TOP FM 92,1).\nΗ αυγή του 1992 τον βρίσκει να κάνει εκπομπή παραδοσιακού τραγουδιού με το αείμνηστο Αριστείδη Μόσχο στο δημοτικό ραδιόφωνο των Άνω Λιοσίων (Ξένιος FM 94,3) και με διευθυντή το καλό του φίλο το Λάκη Χαλκιά. Το νερό είχε μπει στο αυλάκι και το 1994 γράφεται στη σχολή Δημοσιογραφίας του ΑΝΤ1. Αλλαγή πλεύσης με το καλλιτεχνικό ρεπορτάζ να δεσπόζει. Έτσι αρχίζουν σιγά σιγά να παίρνουν σάρκα και οστά τα γνωστότερα μονοπάτια του λαϊκού τραγουδιού, τα «Λαϊκά Μονοπάτια».\nΤο 1995 αρχίζει μεταμεσονύχτιες εκπομπές στο ραδιόφωνο του ΑΝΤ1 (97,1), ενώνοντας τους απανταχού Έλληνες, διότι η δημοφιλέστερη εκπομπή της νύχτας ακουγόταν και δορυφορικά σ' όλη τη γη. Το 2002 γίνεται μέλος της Ε.Σ.Η.Ε.Α. και μάλιστα με συστατική επιστολή του Γεραμάνη.\nΤο μουσικό ταξίδι κράτησε έτσι μέχρι το 2010. Η ιστορία όμως με τα «Λαϊκά Μονοπάτια» συνεχίζεται μέχρι και σήμερα έτσι όπως άρχισε, με το διαδικτυακό ραδιόφωνο (www.laika-monopatia.gr).\nΓιώργος Τσάμπρας: «Τα όνειρα δεν κοστολογούνται»\n(ΑΚΟΥΣΤΕ) Το καινούργιο του κομμάτι που κυκλοφόρησε μέσα στις γιορτές ακούγεται και βλέπεται!\nΤο Τραγούδι της Εβδομάδας είναι Obsession


Το βράδυ της Κυριακής 19 Ιουνίου η Αθήνα θα είναι μια από τις 14 πόλεις σε όλο τον κόσμο που θα ενώσουν τη φωνή τους για τα τέσσερα χρόνια εγκλεισμού του Ζούλιαν Ασάνζ στην πρεσβεία του Εκουαδόρ στο Λονδίνο. Ο Ασάνζ θα απευθύνει χαιρετισμό μέσω σύνδεσης από την πρεσβεία ενώ στο Gazzarte θα βρεθούν ακόμα οι Paul Mason (TBC), Γιώργος Πλειός και Κώστας Εφήμερος. Μήνυμα προς όσους θα βρεθούν στην εκδήλωση θα απευθύνει και Ρομπέρτο Σαβιάνο, ο δημοσιογράφος που αποκάλυψε την λειτουργία της Καμόρα στην Ιταλία. Το ThePressProject συμμετέχει ως επίσημος συνδιοργανωτής αυτού του παγκόσμιου event και τις επόμενες ημέρες θα δημοσιεύσει αποκλειστικό υλικό.\nΗ παγκόσμια εκδήλωση για την 4η επέτειο από τότε που ο Τζούλιαν Ασάνζ πήρε πολιτικό άσυλο στην Πρεσβεία του Εκουαδόρ θα λάβει χώρα στις 19 Ιουνίου ταυτόχρονα σε Αθήνα, Βερολίνο, Παρίσι, Νέα Υόρκη, Κίτο, Βρυξέλλες, Μαδρίτη, Νάπολι, Βελιγράδι και άλλες πόλεις, με τη συμμετοχή του Ασάνζ (ζωντανά από την Πρεσβεία του Εκουαδόρ στο Λονδίνο) και άλλους υποστηρικτές, όπως ο Γιάνης Βαρουφάκης, Π.Τζ. Χάρβεϊ, Β.Γούεστγουντ, Νόαμ Τσόμσκι, Σλαβόι Ζιζέκ, Ρενάτα Αβίλα, Μπέρναρντ Στίγκλερ, Σάρα Χάρισον, Σρέκο Χόρβατ, Μπράιαν Ένο, Μπαλτάζαρ Γκαρζον, Άνγκελα Ρίχτερ, Κρις Χέτζες, Λάιμπαχ και πολλούς ακόμα.\nΈχουν περάσει τέσσερα χρόνια από τότε που ένα θαρραλέο έθνος της Νότιας Αμερικής έδωσε στον Τζούλιαν Ασάν άσυλο λόγω των βάσιμων φόβων για έκδοσή του στις ΗΠΑ. Μετά την άσκηση αυτού του κυρίαρχου δικαιώματος, το Ηνωμένο Βασίλειο απείλησε να επιτεθεί στην Πρεσβεία στο Λονδίνο. Από τότε, δύο κράτη της Ε.Ε, η Σουηδία και το Ηνωμένο Βασίλειο αρνούνται συστηματικά να αναγνωρίσουν τις υποχρεώσεις που επιβάλουν τα ανθρώπινα δικαιώματα και να προσφέρουν ασφαλή δίοδο στον Τζούλιαν Ασάνζ.\nΤον Φεβρουάριο του 2016 ο ΟΗΕ ανακήρυξε την κράτηση του συντάκτη και δημοσιογράφου παράνομη. Πάνω από 500 οργανώσεις ανθρωπίνων δικαιωμάτων, καθηγητές νομικής, πρώην στελέχη του ΟΗΕ και νομπελίστες υπέγραψαν επιστολή, ζητώντας από της κυβερνήσεις της Σουηδίας και του Ηνωμένου Βασιλείου να σεβαστούν την απόφαση του ΟΗΕ και να απελευθερώσουν τον Ασάνζ άμεσα.


ΣΤΗ ΓΕΝΙΚΗ ΣΥΝΕΛΕΥΣΗ ΤΟΥ ΟΗΕ - Humanism.gr\nΣΤΗ ΓΕΝΙΚΗ ΣΥΝΕΛΕΥΣΗ ΤΟΥ ΟΗΕ\nΔημοσίευση από rainbow » 15 Ιουν 2016, 19:39\nΟ Σύλλογος Οροθετικών Ελλάδας «Θετική Φωνή» συμμετείχε στην εθνική αντιπροσωπεία που εκπροσώπησε την Ελλάδα στη Συνάντηση Υψηλού Επιπέδου του ΟΗΕ για το AIDS, η οποία πραγματοποιήθηκε στην έδρα του οργανισμού στη Νέα Υόρκη, στις 8 έως 10 Ιουνίου 2016.\nΣτο πλαίσιο της Συνάντησης, τα κράτη μέλη υιοθέτησαν μια νέα Πολιτική Διακήρυξη που περιλαμβάνει ένα σύνολο χρονικά δεσμευτικών στόχων για την επίσπευση της προόδου προς τον περιορισμό του HIV/AIDS για τα επόμενα πέντε χρόνια και τον τερματισμό της επιδημίας ως απειλής για τη δημόσια υγεία έως το 2030.\nΟ Γενικός Γραμματέας του ΟΗΕ Ban Ki-moon τόνισε κατά την έναρξη της συνεδρίασης πως «κατά τη διάρκεια των επόμενων πέντε ετών, έχουμε ένα παράθυρο ευκαιρίας για να αλλάξει ριζικά η πορεία της επιδημίας και να τεθεί ένα τέλος στο AIDS για πάντα. Παρά την αξιοσημείωτη πρόοδο, αν δε δράσουμε, υπάρχει ο κίνδυνος η επιδημία να ανακάμψει σε χαμηλού και μεσαίου εισοδήματος χώρες».\nΣτη σύνοδο κορυφής συμμετείχαν αρχηγοί κρατών και κυβερνήσεων, οι άνθρωποι που ζουν με τον ιό HIV, καθώς και εκπρόσωποι της κοινωνίας των πολιτών, διεθνών οργανισμών και της επιστημονικής κοινότητας. Οι εργασίες της Συνόδου κινήθηκαν στο πλαίσιο των Στόχων Αειφόρου Ανάπτυξης των Ηνωμένων Εθνών (SDGs) και των δεσμεύσεων των κρατών μελών που απορρέουν από το συγκεκριμένο στρατηγικό σχεδιασμό.\nΚυρίαρχοι στόχοι του UNAIDS έως το 2020 είναι η μείωση κατά 500.000 των νέων μολύνσεων παγκοσμίως, η μείωση κατά 500.000 των θανάτων από ασθένειες που σχετίζονται με το AIDS και ο δραστικός περιορισμός των κοινωνικών προεκτάσεων της νόσου, όπως το στίγμα και η περιθωριοποίηση.\nΣτη Διακήρυξη που υπογράφεται από τα κράτη μέλη του ΟΗΕ γίνεται λόγος για τη σημασία της επίτευξης του στόχου 90-90-90 έως το 2020, που μεταφράζεται σε 30 εκατομμύρια ανθρώπους υπό αντιρετροϊκή αγωγή και για την αναγκαιότητα συμμετοχής των ίδιων των ανθρώπων που ζουν με HIV παγκοσμίως στη χάραξη και υλοποίηση της διεθνούς στρατηγικής.\nΥπολογίζεται ότι από την έναρξη της επιδημίας συνολικά 76 εκατομμύρια άνθρωποι έχουν εκτεθεί στον ιό και 34 εκατομμύρια έχουν πεθάνει. Περίπου 37 εκατομμύρια άνθρωποι ζουν παγκοσμίως με HIV/AIDS, ενώ πάνω από 19 εκατομμύρια δε γνωρίζουν πως έχουν μολυνθεί.\nΣτη Σύνοδο Κορυφής εκ μέρους της Ελλάδας μίλησε ο Πρόεδρος του ΚΕΕΛΠΝΟ καθηγητής κ. Θεόφιλος Ρόζενμπεργκ, ο οποίος στάθηκε στις προκλήσεις που καλείται να απαντήσει η χώρα σχετικά με την πρώιμη διάγνωση, την προφύλαξη πριν από την έκθεση και τον έλεγχο του επιπολασμού της νόσου στους χρήστες ενδοφλέβιων ναρκωτικών.\nΕγγραφή: 26 Νοέμ 2015, 21:03\nRe: ΣΤΗ ΓΕΝΙΚΗ ΣΥΝΕΛΕΥΣΗ ΤΟΥ ΟΗΕ\nΔημοσίευση από ackatanomastos » 18 Ιουν 2016, 18:51\nΠολύ ωραία ανάρτηση. Επειδη δεν ξέρω τα επιδημιολογία στοιχεία είναι καλός στόχος η μειωση κατά 500000 των νέων κρουσμάτων και θανάτων παγκοσμίως σε διάστημα 5 ετων;\nΚαι πως θα συμμετάσχουν οι άνθρωποι που ήδη ζουν με HIV/aids στην χάραξη και υλοποίηση της στρατηγικής.\nΘα τα ψαξω γιατί μου κίνησε την περιέργεια αυτό το 90-90-90 αλλά ρωταω και γιατί θέλω να κρατήσω την ανάρτηση ψηλά.


Korres Ενυδατική Κρέμα Χεριών με Αμυγδαλέλαιο και Καλεντούλα, 75ml 1+1 ΔΩΡΟ - Webfarmakeio Online Φαρμακείο - βρείτε προϊόντα υγείας και ομορφιάς, συμπληρώματα διατροφής και πολλά άλλα είδη, FREZYDERM, KORRES, APIVITA,VICHY κλπ. και επίσης ΔΩΡΕΑΝ ΜΕΤΑΦΟΡΙΚΑ…\nKorres Ενυδατική Κρέμα Χεριών με Αμυγδαλέλαιο και Καλεντούλα, 75ml 1+1 ΔΩΡΟ\n-42%\tKorres Ενυδατική Κρέμα Χεριών με Αμυγδαλέλαιο και Καλεντούλα, 75ml 1+1 ΔΩΡΟ\nKorres Ενυδατική Κρέμα Χεριών με Αμυγδαλέλαιο και Καλεντούλα, 75ml\n7,50 € With this product, you earn 8 loyalty point(s).\nΕνυδατική κρέμα χεριών με βελούδινη υφή που περιποιείται τα χέρια ενώ απορροφάται γρήγορα. ΚΥΡΙΑ ΣΥΣΤΑΤΙΚΑ\nΤο αμυγδαλέλαιο, η Προβιταμίνη Β5 και το βούτυρο Karité ενισχύουν την ελαστικότητα της επιδερμίδας. Η Καλέντουλα έχει επουλωτικές και καταπραϋντικές ιδιότητες ενώ διατηρεί τη φυσική υγρασία του δέρματος. Ετικέτες Προϊόντος


Καλοκαιρινά μπιφτέκια με λαχανικά, γράφει η Έφη - metomati\nΥλικά για τέσσερα μέτρια καλοκαιρινά μπιφτέκια\n200γρ. άπαχος κιμάς\nένα μέτριο κολοκύθι\nτο ένα τέταρτο μιας πράσινης πιπεριάς\nψιλοκομμένο λίγο μαϊντανό\nδυο φλιτζανάκια του καφέ τριμμένη φρυγανιά\nελαιόλαδο και ελάχιστο νεράκι.\nTρίβουμε στον τρίφτη από την χοντρή πλευρά το καρότο και το κολοκύθι.\nΨιλοκόβουμε τα μυρωδικά, το κρεμμύδι και την πιπεριά και τα σοτάρουμε με λίγο ελαιόλαδο να φύγουν τα υγρά τους και να μαραθούν.\nΑφήνουμε λίγο να κρυώσουν και να ανακατευτούν τα αρώματα τους και τα προσθέτουμε μαζί με το αυγό, τη φρυγανιά και το ελαιόλαδο και λίγο νεράκι στον κιμά.\nΨήνουμε σε μέτριο φούρνο μέχρι να ροδίσουν πάνω κάτω.\nΤο αποτέλεσμα εκτός από αφράτο είναι υπερβολικά μυρωδάτο.\nΚαι μια που το καλοκαίρι θέλει ούζο, διαβάστε την συνταγή\nTags: άπαχος κυμάς, εκτέλεση, Έφη, καλοκαίρι, καλοκαιρινά μπιφτέκια, καρότο, κολοκύθι, λαχανικά, μπιφτέκια, υλικά για


Το Εθνικό Κέντρο Έρευνας και Τεχνολογικής Ανάπτυξης, μετά από επίσημο ορισμό στελεχών του από τη Γενική Γραμματεία Έρευνας και Καινοτομίας (ΓΓΕΚ) συνεχίζει να λειτουργεί ως Εθνικό Σημείο Επαφής (National Contact Point) για τις δράσεις Marie Sklodowska-Curie και στον Ορίζοντα Ευρώπη.\nΟι δράσεις Marie Sklodowska-Curie παρέχουν υποτροφίες σε υποψήφιους διδάκτορες ή έμπειρους ερευνητές, οι οποίοι έχουν την ευκαιρία να διεξάγουν υψηλού επιπέδου έρευνα σε συνεργασία με πανεπιστήμια, ερευνητικά κέντρα ή εταιρείες. Στον πυρήνα των δράσεων Marie Sklodowska-Curie βρίσκεται η κινητικότητα των ερευνητών, ώστε να αποκτήσουν εμπειρία στο εξωτερικό και στον ιδιωτικό τομέα, αλλά και να ολοκληρώσουν την κατάρτισή τους αποκτώντας νέες δεξιότητες ή εντρυφώντας σε τομείς χρήσιμους για τη σταδιοδρομία τους.\nΤο ΕΚΕΤΑ πρωτοστατεί σε θέματα ανθρωπίνων πόρων στην έρευνα. Από το 2004, συντονίζει το ελληνικό δίκτυο EURAXESS, δίκτυο για παροχή εξατομικευμένης βοήθειας στους μετακινούμενους ερευνητές, ενώ υπήρξε ο πρώτος ελληνικός ερευνητικός οργανισμός που αναγνωρίσθηκε από την Ε.Ε. (2012) ότι σέβεται τις αρχές της “Χάρτας του Ερευνητή και του Κώδικα Δεοντολογίας για την πρόσληψη ερευνητών”. Έχει μεγάλη πείρα στις δράσεις Marie Sklodowska-Curie, καθώς λειτουργεί αδιάλειπτα από τις αρχές του 7ου Προγράμματος Πλαισίου ως Εθνικό Σημείο Επαφής των συγκεκριμένων δράσεων.\nΣτο ΕΚΕΤΑ θα λειτουργούν για την περίοδο του Ορίζοντα Ευρώπη δύο Εθνικά Σημεία Επαφής. Οι ενδιαφερόμενοι ερευνητές, ακαδημαϊκοί οργανισμοί και εταιρείες μπορούν να απευθύνονται σε αυτά για παροχή:\nΠληροφοριών σχετικά με τις δράσεις Marie Sklodowska-Curie.\nΣυμβουλευτικής υποστήριξης κατά τη σύνταξη προτάσεων Marie Sklodowska-Curie\nΣυμβουλευτικής υποστήριξης κατά την υλοποίηση έργων Marie Sklodowska-Curie.\nΟι ενδιαφερόμενοι μπορούν να απευθύνονται στους:\nΤηλ.: 2310 498218\nΤηλ.: 2310464160 (εσωτ. 143)


Τι είναι ο ΑΥΤΟΜΑΤΟΣ ΚΟΦΤΗΣ σε μισθούς και συντάξεις; – Makeleio.gr\nHomeΕΠΙΚΑΙΡΟΤΗΤΑΤι είναι ο ΑΥΤΟΜΑΤΟΣ ΚΟΦΤΗΣ σε μισθούς και συντάξεις;\nΤι είναι ο ΑΥΤΟΜΑΤΟΣ ΚΟΦΤΗΣ σε μισθούς και συντάξεις;\nΑυτόματος κόφτης: Ο νέος εφιάλτης των Ελλήνων. Οι μειώσεις θα γίνονται με προεδρικό διάταγμα και χωρίς έγκριση από τη Βουλή !\nΝέο τσεκούρι σε μισθούς και συντάξεις…\nΤο αγκάθι του αυτόματου κόφτη φαίνεται ότι μπαίνει για ακόμη μια φορά στα συνήθη θύματα μιας διαπραγμάτευσης με τους δανειστές. Στους μισθωτούς και τους συνταξιούχους δηλαδή.\nΈτσι σε ό,τι αφορά στον αυτόματο κόφτη των δαπανών, όπως ήδη έχει συμφωνηθεί δεν θα περιλαμβάνονται μονάχα ευαίσθητοι τομείς όπως η Άμυνα και η Υγεία.\nΚάπως έτσι οι περικοπές δαπανών θα αφορούν σχεδόν αποκλειστικά περικοπές σε μισθούς και συντάξεις του Δημοσίου.\nΣύμφωνα με την πρόταση που είναι και αυτή που θα συζητηθεί τις επόμενες ημέρες ώστε να υπάρξει η τελική συμφωνία του eurogroup της 24ης Απριλίου, την 30 Απριλίου κάθε χρόνου με βάση τα στοιχεία από την ΕΛΣΤΑΤ ο Έλληνας υπουργός Οικονομικών θα συντάσει μια έκθεση η οποία θα δημοσιεύεται στην Εφημερίδα της Κυβέρνησης και στη Βουλή με την οποία θα γίνεται λόγος για την απόκλιση ή μη από τους δημοσιονομικούς στόχους.\nΕάν υπάρχει απόκλιση τότε ως την 31η Μαϊου θα πρέπει να έχει εκδοθεί προεδρικό διάταγμα με το οποίο θα καθορίζονται τα μέτρα με τα οποία θα “κλείνει” η τρύπα.\nΕάν δεν εκδίδεται από τον υπουργό το σχετικό διάταγμα τότε αυτομάτως θα ενεργοποιούνται μέτρα που έχουν προσυμφωνηθεί.\nΠότε ενεργοποιούνται τα μέτρα;\nΕάν η απόκλιση είναι ως 0,25% του ΑΕΠ δεν λαμβάνονται μέτρα. Εάν η απόκλιση είναι από 0,26% ως 0,75% τότε ενεργοποιούνται μέτρα της τάξης των 900 εκατομμυρίων ευρώ. Εάν η απόκλιση είναι από 0,76% ως 1,25% του ΑΕΠ τότε ενεργοποιούνται μέτρα ύψους 1,8 δισ. ευρώ. Όταν η απόκλιση είναι από 1,26% ως 1,75% του ΑΕΠ τα μέτρα τα είναι 2,7 δισ. ευρώ, ενώ όταν η απόκλιση είναι από 1,76% του ΑΕΠ ως 2,25% τότε τα μέτρα θα φτάσουν τα 3,6 δισ. ευρώ.\nΓια να γίνει αντιληπτό το πόσο επώδυνα μπορεί να είναι τα μέτρα των περικοπών αρκεί να δει κανείς τα ποσά. Οι περικοπές που έρχονται στα ειδικά μισθολόγια το καλοκαίρι δεν είναι παρά μόνο το ένα τρίτο των μέτρων που θα απαιτηθούν για να καλυφθεί η απόκλιση της τάξης του 0,5%. Στην περίπτωση μάλιστα που η απόκλιση είναι στο 1% τότε τα μέτρα που θα πρέπει να ληφθούν θα πρέπει να είναι αντίστοιχα αυτών των περικοπών που έφεραν στις συντάξεις τα μέτρα που πέρασαν με το ασφαλιστικό που ψηφίστηκε την Κυριακή, όπως σημειώνεται σε ειδησιογραφικό πόρταλ.\nΑνατριχιαστικές αποκαλύψεις! Βρέθηκαν τα πάντα και κατά διαβολική σύμπτωση βρέθηκαν νεκροί…(ΒΙΝΤΕΟ)\nΕΧΟΥΝ ΞΕΦΥΓΕΙ ΤΕΛΕΙΩΣ! Ο Οικονόμου κατηγορεί τους μετεωρολόγους για την κακοκαιρία: «Είπαν...\nΧαμός στο Κόπα Άφρικα: Έξι νεκροί και δεκάδες σοβαρά τραυματίες στο Καμερούν...\nΟ/Η χρήσιμος ηλίθιος λέει:\n10|05|2016 στις 14:52\nΩρέ συντρόφια του δημοκρατικού τόξου ο ΑΥΤΟΜΑΤΟΣ ΚΟΦΤΗΣ σε μισθούς και συντάξεις θα πιάνει αυτόματα και τούς σιτιζόμενους από τον προϋπολογισμό της Βουλής;\nή αυτοί είναι εκτός του εκάστοτε κρατικού προϋπολογισμού ;


Naxios Το πρώτο blog των Κυκλάδων: Γιώργος Χατζημάρκος: «Το Νότιο Αιγαίο υφίσταται ανηλεή διωγμό»Οι νησιώτες, όμως, δεν έχουν αυταπάτες».\nΓιώργος Χατζημάρκος: «Το Νότιο Αιγαίο υφίσταται ανηλεή διωγμό»Οι νησιώτες, όμως, δεν έχουν αυταπάτες».\nΈκκληση στους νησιώτες βουλευτές να αναλάβουν άμεσα πρωτοβουλία προκειμένου να ανακοπεί η «τραγική πορεία των νησιών» απηύθυνε ο περιφερειάρχης Ν. Αιγαίου Γιώργος Χατζημάρκος.\nΣε συνέντευξη Τύπου που έδωσε σήμερα στη Ρόδο, ο περιφερειάρχης αναφέρθηκε στα εξοντωτικά μέτρα που είτε έχουν ψηφιστεί και εφαρμόζονται, είτε βρίσκονται προ των πυλών, τα οποία – όπως υποστήριξε - «συνιστούν τον απόλυτο διωγμό, το πλέον ανηλεές κυνηγητό που έχουν δεχτεί ποτέ τα νησιά, διαμορφώνοντας ένα περιβάλλον που καθιστά πλέον την ζωή σε αυτά απαγορευτική».\n*Η κατάργηση των μειωμένων συντελεστών ΦΠΑ σε όλα τα υπόλοιπα νησιά της Περιφέρειας Νοτίου Αιγαίου, σε συνέχεια της εφαρμογής του μέτρου που ήδη έχει εφαρμοστεί σε πέντε νησιά.\n*Η κατάργηση της εξαίρεσης των τουριστικών καταλυμάτων και των ξενοδοχείων από την καταβολή ΕΝΦΙΑ.\n*Η μετάπτωση της εστίασης στον υψηλό συντελεστή ΦΠΑ.\n*Η επιπλέον αύξηση του ΦΠΑ από το 23% σε 24%.\n*Η κατάργηση στην Δωδεκάνησο της έκπτωσης 50% του Ειδικού Φόρου Κατανάλωσης στα αλκοολούχα ποτά.\n*Η επιβολή τέλους διανυκτέρευσης.\n*Η σαρωτική μείωση των επιδοτούμενων αεροπορικών συνδέσεων.\n«Το μόνο που απομένει είναι να μας ζητήσουν εγγράφως να αποχωρήσουμε από τα νησιά. Η ζωή στα νησιά του Αιγαίου διώκεται με τον πιο βίαιο τρόπο που θα μπορούσε κανείς να σχεδιάσει, για μια περιοχή της χώρας, στην οποία διακυβεύονται και ζητήματα εθνικά» τόνισε χαρακτηριστικά ο κ. Χατζημάρκος που εμφανίστηκε απαισιόδοξος όσον αφορά στην οικονομική ανάκαμψη του Νοτίου Αιγαίου, μετά και «την τόσο σκληρή υπονόμευση του Τουρισμού».\nΠρόσθεσε, επίσης, ότι παρέμειναν υποσχέσεις τα περί θέσπισης αντισταθμιστικών μέτρων, επισημαίνοντας ότι - σύμφωνα με τα επίσημα στοιχεία της περιόδου προ κρίσης μέχρι και το 2014 - η Περιφέρεια Νοτίου Αιγαίου είναι πρώτη σε κατάταξη Περιφέρεια της Ευρώπης, όσον αφορά την μείωση του ΑΕΠ, χωρίς να έχουν συνυπολογιστεί οι επιπτώσεις από τα μέτρα που έχουν ληφθεί στην διάρκεια του 2015 και 2016.\nΚαταλήγοντας, ο κ. Χατζημάρκος ανέφερε: «Το περιβάλλον που διαμορφώνεται είναι ζοφερό, το μέλλον δεν προοιωνίζεται τίποτα θετικό και οι απαντήσεις που οφείλονται στους νησιώτες για τον ανηλεή διωγμό που υφίστανται, πρέπει να έλθουν από τους κυβερνώντες. Μπορεί σήμερα κάποιοι να πανηγυρίζουν βυθισμένοι στις αυταπάτες τους. Οι νησιώτες, όμως, δεν έχουν αυταπάτες».


Μιλόγεβιτς: Συνεχίζονται οι διαπραγματεύσεις με ΑΕΚ - Στο 1 εκατ. ευρώ η συμφωνία! | Κitenimerosi.gr\nΜιλόγεβιτς: Συνεχίζονται οι διαπραγματεύσεις με ΑΕΚ – Στο 1 εκατ. ευρώ η συμφωνία!\nΗ ΑΕΚ φέρεται να βρίσκεται όλο ένα και πιο κοντά στον Βλάνταν Μιλόγεβιτς!\nΔημοσιεύματα από Σερβία αναφέρουν πως οι δύο πλευρές βρίσκονται σε ανοιχτή επικοινωνία τις τελευταίες μέρες\nΣυγκεκριμένα, η Kurir γράφει: «Ο Βλάνταν Μιλόγιεβιτς βρίσκεται σε τελικές διαπραγματεύσεις με την ΑΕΚ. Ο σύλλογος από την Αθήνα θέλει τον πρώην προπονητή του Ερυθρού Αστέρα για πολυετές συμβόλαιο και φαίνεται ότι οι δύο πλευρές θα μπορούσαν είναι κοντά σε συμφωνία.\nΗ ΑΕΚ έχει στο στόχαστρό της τον Βλάνταν Μιλόγεβιτς για μεγάλο χρονικό διάστημα. Ο Σέρβος προπονητής είναι η επιθυμία του ηγέτη της ΑΕΚ, Δημήτρη Μελισανίδη, μετά την απόλυση του Μανόλο Χιμένεθ. Τις προηγούμενες εβδομάδες, το όνομα του Μιλόγεβιτς συσχετίστηκε επίσης με τον Παναθηναϊκό.\nΗ πρόσληψη του Βλαντάν Μιλόγιεβιτς και του σταφ του προσωπικού θα κόστιζε 1.000.000 ευρώ στην ΑΕΚ, αλλά αυτό δεν πρέπει να αποτελεί πρόβλημα για το αφεντικό του συλλόγου. Εάν ο Μιλόγεβιτς αναλάβει την ομάδα, θα ξεκινήσει αμέσως τη μεταβατική περίοδο, έτσι ώστε η ομάδα να κάνει τις απαραίτητες μεταγραφές το συντομότερο δυνατό και στο τέλος του καλοκαιριού να είναι έτοιμη να ξεκινήσει τον αγώνα για τον τίτλο με τον Ολυμπιακό και τον ΠΑΟΚ».\nΙωνικός: Θέλει τέσσερις ποδοσφαιριστές της ΑΕΚ δανεικούς!\nΡεμπρόφ: Το «αγκάθι» με την αποδέσμευση από Φέρεντσβαρος


5η ΠΡΟΣΚΛΗΣΗ ΣΥΝΕΔΡΙΑΣΗΣ ΠΡΩΤΟΒΑΘΜΙΑΣ ΕΚΠΑΙΔΕΥΣΗΣ ΔΗΜΟΥ ΑΓΡΑΦΩΝ – Δήμος Αγράφων\nΕΛΛΗΝΙΚΗ ΔΗΜΟΚΡΑΤΙΑ Κερασοχώρι: 03-12- 2021\nΝΟΜΟΣ ΕΥΡΥΤΑΝΙΑΣ Αριθ.Πρωτ: 33\nΤΚ.: 36071 ΠΡΟΣ: Τα μέλη\nΤηλ.: 2237351320 Της Ενιαίας Σχολικής Επιτροπής\nFAX: 2237351313 Σχολικών Μονάδων Α/βάθμιας\ne-mail: sxoliki1agrafon@yahoo.gr Εκπαίδευσης\n5η ΠΡΟΣΚΛΗΣΗ ΣΕ ΣΥΝΕΔΡΙΑΣΗ\nΣας καλούμε να συμμετάσχετε στην 5η συνεδρίαση του Διοικητικού Συμβουλίου Ενιαίας Σχολικής Επιτροπής Σχολικών Μονάδων Πρωτοβάθμιας Εκπαίδευσης Δήμου Αγράφων, που θα πραγματοποιηθεί δια περιφοράς σύμφωνα με την με αριθμό 643/ Α.Π.:69472/24.09.2021 (Α.Δ.Α.: ΨΕ3846ΜΤΛ6-0Ρ5) Εγκύκλιο του Υπουργείου Εσωτερικών, την 9η Δεκεμβρίου 2021 ημέρα Πέμπτη και ώρα 13.30 έως 14.00, για λήψη αποφάσεων στα παρακάτω θέματα της ημερήσιας διάταξης:\nΑντικατάσταση μελών του Διοικητικού Συμβουλίου του ΝΠΔΔ με την επωνυμία: «Ενιαία Σχολική Επιτροπή Σχολικών Μονάδων Πρωτοβάθμιας Εκπαίδευσης Δήμου Αγράφων, δυνάμει της αριθ. 55/23-11-2021 Απόφασης του Δημοτικού Συμβουλίου».\nΑποδοχή χρηματοδότησης από τους Κεντρικούς Αυτοτελείς Πόρους της Γ΄ δόσης του έτους 2021.\n3. Αποδοχή χρηματοδότησης από τους Κεντρικούς Αυτοτελείς Πόρους της Δ΄ δόσης του έτους 2021.\nΑποδοχή χρηματοδότησης ΚΑΠ έτους 2021 για την Επισκευή και Συντήρηση των σχολικών κτιρίων.\nΑποδοχή χρηματοδότησης του ΥΠΕΣ από συμπληρωματική κατανομή ΚΑΠ έτους 2021 για την κάλυψη λειτουργικών δαπανών των σχολείων μας και κατά προτεραιότητα προς κάλυψη δαπανών θέρμανσης.\nΑνανέωση της ετήσιας συνδρομής του προγράμματος « S Management Plus ».\nΈγκριση γενόμενων δαπανών.\nΠαρακαλούμε οι ψήφοι σας να σταλούν ηλεκτρονικά στη διεύθυνση: sxoliki1agrafon@yahoo.gr ή στο FAX: 2237351313.\nΣΟΥΛΙΩΤΗ Ι. ΧΡΥΣΟΥΛΑ\nΠροηγούμενοPrevious post:ΑΠΟΤΕΛΕΜΣΑΤΙΚΗ Η ΠΑΡΕΜΒΑΣΗ ΤΟΥ ΔΗΜΟΥ ΑΓΡΑΦΩΝ ΜΕ ΤΗΝ ΕΞΑΙΡΕΣΗ ΤΩΝ ΜΗ ΟΡΙΟΘΕΤΗΜΕΝΩΝ ΟΙΚΙΣΜΩΝ ΑΠΟ ΤΟΥΣ ΔΑΣΙΚΟΥΣ ΧΑΡΤΕΣΕπόμενοNext post:ΠΡΟΣΟΧΗ!!! ΕΚΤΑΚΤΟ ΔΕΛΤΙΟ ΕΠΙΔΕΙΝΩΣΗΣ ΚΑΙΡΟΥ


Περιβάλλον με Οικολογία * * * * * * : - Λιμναίοι Οικισμοί της Προϊστορίας: αναφορά και στο Δισπηλιό, Καστοριάς\n- Λιμναίοι Οικισμοί της Προϊστορίας: αναφορά και στο Δισπηλιό, Καστοριάς\n(πηγή: σταχυολόγηση από Δρ.Μ.Ε.Πυργάκη στο http://proistoria.wordpress.com/).\nΛιμναίοι οικισμοί, ένα ακόμη γοητευτικό μυστήριο του «μικρού μεγάλου κόσμου» της Προϊστορίας. Mόνιμες εγκαταστάσεις ανθρώπων κοντά σε μια λίμνη. Απομεινάρια ενός πολιτισμού, του πολιτισμού του νερού που δημιουργήθηκε και αναπτύχθηκε με βασικό χαρακτηριστικό την παρουσία και την επίδραση του νερού. Πριν από 8000 περίπου χρόνια, άνθρωποι όμοιοι με μας, μέρος μικρό μιας απέραντης ανθρωπότητας, επιλέγουν να ζήσουν μέσα ή κοντά στα ήσυχα νερά μιας λίμνης, ανάμεσα στα χρώματα που παίρνει το πρωί, το μεσημέρι, το βράδυ, μέσα στους ήχους που εκπέμπει όταν είναι κυματισμένη κι’ όταν ηρεμεί. Οι αιτίες που οδηγούν σ’ αυτές τις λιμναίες εγκαταστάσεις πρέπει να αναζητηθούν, σύμφωνα με τον διαπρεπή Γάλλο ιστορικό Fernand Braudel στα όρια μεταξύ γεωγραφικής «μοίρας» και συνειδητής επιλογής, σε μια εκπληκτική «συνενοχή της γεωγραφίας με την ιστορία». Κάτω από αυτές τις προϋποθέσεις πρέπει να επέλεξαν και οι νεολιθικοί, όσον αφορά τον ελληνικό χώρο, να εγκατασταθούν στο Δισπηλιό, της Καστοριάς, στη Δυτική Μακεδονία, μέσα και δίπλα στην Ορεστιάδα λίμνη, μεταξύ 5500 και 3500 π.Χ, αλλά και όσον αφορά την Ελβετία την κοιτίδα των λιμναίων εγκαταστάσεων, στην αλπική περιφέρεια, σε περισσότερες από 450 λιμναίες θέσεις μεταξύ 4500 και 800 π.Χ., εκ των οποίων σχεδόν οι μισές βρίσκονται στην περιοχή των Τριών λιμνών (Λίμνες Neuchâtel, Bienne και Morat), αλλά, και στις άλλες μεγάλες λίμνες της Constance, της Ζυρίχης, της Léman και σε έλη.\nΣτον ελληνικό χώρο δεν διαθέτουμε την αφθονία των λιμναίων εγκαταστάσεων της αλπικής περιφέρειας. Πιθανότατα, είναι θέμα έρευνας, ή είναι ένα τυχαίο γεγονός. Προς το παρόν, ο οικισμός του Δισπηλιού είναι ο μοναδικός, που έχει ανασκαφεί στον ελληνικό χώρο. Η «παλαιότητά» του είναι που εντυπωσιάζει......(για τη συνέχεια)\nΧαρακτηρίζεται ως Λιμναίος και έτσι είναι γνωστός στον κόσμο. Σύμφωνα με τον Sivignon, φαίνεται πως στη Μακεδονία οι εγκαταστάσεις κοντά σε λίμνες και ιδιαίτερα στις βαλτώδεις όχθες τους δεν ήταν κάτι ασυνήθιστο, σε μια εποχή μάλιστα που ήταν πολύ περισσότερες από σήμερα. Οι παλυνολογικές αναλύσεις του Bottema, στην ευρύτερη δυτική Μακεδονία έχουν δείξει πως το κλίμα ήταν ξηρότερο από το σημερινό, με αποτέλεσμα να συνοδεύεται από έντονες βροχοπτώσεις. Το νερό στο Δισπηλιό, τα νεολιθικά χρόνια, πιθανόν να ήταν πολύ περισσότερο και η λίμνη να πλημμύριζε μεγαλύτερες εκτάσεις. Υπολογίζεται ότι κατά την περίοδο της ακμής του οικισμού θα πρέπει να ζούσαν εκεί κάπου 5000 άνθρωποι. Όταν πρώτος έφθασε στο Δισπηλιό ο αείμνηστος καθηγητής Αρχαιολογίας στο Πανεπιστήμιο Αθηνών, Αντώνης Κεραμόπουλος, που ήδη από το 1930 ερευνούσε συστηματικά στην περιοχή με σκοπό να εντοπίσει την κοιτίδα των αρχαίων Μακεδόνων παρατήρησε πως η στάθμη της λίμνης είχε κατέβει, γιατί ο χειμώνας του 1932, που μόλις είχε τελειώσει, ήταν πολύ ξερός. Το αποτέλεσμα ήταν να αποκαλυφθούν οι κορυφές εκατοντάδων πασσάλων που αμέσως κατάλαβε ότι αποτελούσαν τα οικοδομικά λείψανα ενός προϊστορικού οικισμού. Την πρώτη πληροφορία σχετικά με την ύπαρξη και την ανασκαφή του Λιμναίου Οικισμού στο χωριό Δισπηλιό (Δουπιάκι) την αντλούμε από το δημοσίευμα της τοπικής εφημερίδας «Καστοριά» στις 28 Αυγούστου του 1938. Εκτός από τους πασσάλους τότε ήρθαν στο φως λίθινα εργαλεία από οψιανό και όστρακα από χοντρά χειροποίητα αγγεία, όπως αναφέρεται στα Πρακτικά της Αρχαιολογικής Εταιρείας. Ο Αντ. Κεραμόπουλος επέστρεψε στην περιοχή το 1940 και διενήργησε ανασκαφική έρευνα σε δύο διαφορετικές περιοχές. Η μια από αυτές ήταν στη θέση «Νησί». Η θέση «Νησί» ήταν ήδη γνωστή στη βιβλιογραφία τουλάχιστον από το 1932. Το 1965, ο Καθηγητής Ν. Μουτσόπουλος ήρθε στην περιοχή και συνέχισε τις έρευνες. Συστηματικές ανασκαφές στο Δισπηλιό άρχισαν στα 1992 με υπεύθυνο τον Καθηγητή Προϊστορικής Αρχαιολογίας του Αριστοτελείου Πανεπιστημίου, κ. Γιώργο Χουρμουζιάδη.\nΩστόσο, τις πρώτες αναφορές για πασσαλόπηκτα βρίσκουμε, πολύ νωρίτερα, σε χειρόγραφα του 15ου αιώνα. Η όλη κίνηση, ήδη από το 1860, εντυπωσίασε το πλατύ κοινό και είχε απήχηση στην τέχνη και τη λογοτεχνία όπου φιλοτεχνούνταν και γράφονταν έργα με θέμα τη ζωή σε λιμναίους οικισμούς στο μακρινό παρελθόν. Ημερολόγια, ποιήματα συνετέλεσαν να εδραιωθεί ο μύθος των λιμναίων στη λαϊκή συνείδηση. Μάλιστα, πέρασε και στα σχολικά βιβλία και στα κουτιά με τα σοκολατάκια για να μη λησμονηθεί, μέχρι και τις αρχές του 20ού αιώνα. Τα εθνικιστικά περιβάλλοντα κατέστησαν το μύθο των λιμναίων ως το σύμβολο μιας Ενωμένης Ελβετίας από χιλιετίες και ως μια νομιμοποίηση της ύπαρξης του νέου Ομοσπονδιακού κράτους προς τα έξω. Ο ενθουσιασμός για τους λιμναίους άγγιξε, επίσης, τις ξένες χώρες και έτσι ξεκίνησαν έρευνες που κατέληξαν στην ανακάλυψη νέων θέσεων κατά μήκος του αλπικού τόξου, στη νότια Γερμανία, Αυστρία, Σλοβενία, βόρεια Ιταλία και ανατολική Γαλλία, όπου έχουν εντοπιστεί σχεδόν 600 θέσεις, σύμφωνα με τα στοιχεία της UNESCO, δίπλα σε λίμνες ή σε έλη.\nΟι γνώσεις που μας προσφέρουν οι λιμναίες εγκαταστάσεις της νεολιθικής εποχής και της εποχής του χαλκού της Ελβετίας είναι υποδειγματικές όσον αφορά την ακρίβεια στη χρονολόγηση, τη διατήρηση των υλικών και τις έρευνες στις φυσικές επιστήμες. Λείψανα της παλαιοβοτανικής και της αρχαιοζωολογίας βρίσκονται σε μεγάλη ποσότητα και σε εξαιρετική κατάσταση διατήρησης κάτω από τα νερά. Πρόκειται κατά κάποιον τρόπο για σημαντικά αρχεία στη διάθεση των διαφόρων κλάδων των φυσικών επιστημών, όπως η βιολογία, η κλιματολογία, η ιζηματολογία και η πεδολογία και μας επιτρέπουν να προωθήσουμε τη γνώση μας, όσον αφορά τη σχέση του ανθρώπου με τη φύση κατά τη διάρκεια χιλιετηρίδων. Ξεχωριστή θέση κατέχουν ανάμεσα στα ευρήματα των λιμναίων οικισμών όσα σχετίζονται με την οργάνωση του χώρου. Μαρτυρίες έχουμε ήδη από τον Ηρόδοτο, το Διόδωρο το Σικελιώτη, το Βιτρούβιο. Πολύ νωρίς, όσον αφορά την Ελβετία, προτάθηκαν διάφορα μοντέλα για το χώρο αρχικά στον οποίο αναπτύχθηκαν οι οικισμοί και έπειτα για τη μορφή των οικοδομημάτων που συμβάδιζε πάντα με την επιλογή του χώρου. Οι προτάσεις γίνονταν άλλοτε από αρχαιολόγους και άλλοτε από λόγιους και αξιωματούχους. Μεγάλη επιρροή για τις ερμηνείες ασκούσαν οι ιστορίες για τους «πρωτόγονους» οικισμούς στους Τροπικούς, που ενθουσίαζαν τους Ευρωπαίους και όσους ασχολούνταν με τα πρώτα ευρήματα από τους λιμναίους οικισμούς.\nΟ πρώτος αρχαιολόγος που παρουσίασε επίσημα τη θεωρία του ήταν ο Ελβετός αρχαιολόγος F. Keller. Xαρακτηρίζεται ως ο πατέρας των λιμναίων πασσαλόπηκτων και είναι αυτός που καθιέρωσε τον όρο (λιμναία) πασσαλόπηκτη κατασκευή. Έδωσε ώθηση στη δημιουργία ενός ιδιαίτερου κλάδου στην αρχαιολογία, την αρχαιολογία των λιμνών, που στήριξε το θεωρητικό της υπόβαθρο στη συνδρομή και άλλων επιστημών. Ο F. Keller επηρεασμένος από τον ενθουσιασμό που του προξένησαν τα πρώτα ευρήματα των λιμνών της Ελβετίας και επίσης από τις πολύχρωμες διηγήσεις για τους οικισμούς του Μαλαισιακού αρχιπελάγους, τις παρατηρήσεις του γάλλου εξερευνητή Jules Sebastiαn Cesar Dumont d’Urville στη Νέα Γουϊνέα και κυρίως βασισμένος στον Ηρόδοτο, διατύπωσε τη θεωρία του, το 1854, στη Ζυρίχη, ότι στην Προϊστορία είχαν κατασκευαστεί οικοδομήματα πάνω σε μεγάλες εξέδρες στα ανοικτά των λιμνών γύρω από τις Άλπεις. Ο Γερμανός αρχαιολόγος H. Reinerth τροποποίησε τις απόψεις του F. Keller και υποστήριξε το 1922 στο Tuebingen ότι οι λιμναίοι οικισμοί είχαν οργανωθεί στις όχθες των λιμνών με υπερυψωμένα πασσαλόπηκτα οικοδομήματα. Ανάλογα με τη συμπεριφορά της υδροστάθμης βρισκόταν μέσα ή έξω από τη λίμνη. Ένας δριμύς επικριτής του H. Reinerth, ο επίσης Γερμανός αρχαιολόγος και μηχανικός Ο. Paret, το 1942 στη Στουτγκάρδη, χαρακτήρισε τους λιμναίους οικισμούς σαν μια ρομαντική πλάνη. Υποστήριξε ότι οι οικισμοί αναπτύχθηκαν στη στεγνή όχθη των λιμνών και ότι τα οικοδομήματα δεν ήταν υπερυψωμένα, αλλά κατασκευασμένα στην επιφάνεια της γης. Με την άποψή του τάχθηκε και ο Ελβετός αρχαιολόγος Emil Vogt, το 1953, στη Ζυρίχη.\nΈνα φρένο σε όλη αυτή τη συνεχόμενη αντιπαράθεση ήρθε να βάλει η σύγχρονη διεθνής έρευνα από το 1970 και μετά. Αποδείχτηκε ότι είναι δυνατό λιμναίοι οικισμοί να οργανώνονται μέσα στα ρηχά νερά μιας λίμνης, με υπερυψωμένα πασσαλόπηκτα, στην όχθη μιας λίμνης, με υπερυψωμένα ή απλά πασσαλόπηκτα και πάνω σε νησίδες στα ανοιχτά μιας λίμνης με παρόμοιες κατασκευές. Με συστηματικότερη έρευνα και μελέτη του υλικού αποδείχθηκε ότι στις όχθες με σταθερό έδαφος προτιμούνται απλά πασσαλόπηκτα με ισχυρή μόνωση του δαπέδου, ενώ σε σαθρά εδάφη κατασκευάζονται υπερυψωμένα, χωρίς βέβαια να αποκλείεται και ο άλλος τρόπος δόμησης ή να συνυπάρχουν και οι δύο. Ανάμεσα στα ευρήματα των λιμναίων οικισμών που σχετίζονται με την οργάνωση του χώρου διακρίνουμε τις λεγόμενες πασσαλότρυπες. Μέσα από αυτές τις απλές τρύπες οι αρχαιολόγοι βρίσκουν τον τρόπο να δουν τα μυστικά του προϊστορικού οικισμού, τις κατόψεις των σπιτιών και των βοηθητικών κατασκευών, τους περιβόλους . Επίσης, στα υλικά δομής που χρησιμοποιήθηκαν για την κατασκευή των σπιτιών ή τις πλατφόρμες πάνω στις οποίες τα έστηναν, συγκαταλέγονται τα ξύλα κατακόρυφα επίσης, οριζόντια ξύλα και οριζόντια, πλεγμένα. Ενώ, η ύπαρξη ξύλινου δαπέδου και κεντρικής εστίας μπορεί εύκολα να διαπιστωθεί στη θέση Εγκολτσβιλ κοντά στη Ζυρίχη. Άλλα υλικά είναι κομμάτια πηλού από το Δισπηλιό που έχουν καεί, και γι’ αυτό έχουν κεραμοποιηθεί, με αποτέλεσμα να σώζουν στην επιφάνειά τους τα αρνητικά αποτυπώματα ξύλων που είχαν χρησιμοποιηθεί στην τοιχοποιία, στα δάπεδα των σπιτιών ή στη στέγασή τους. Τα ξύλα μέσα στο χώμα σαπίζουν και καταστρέφονται. Διατηρούνται μόνο όταν οι ταφονομικές τους συνθήκες ήταν αναερόβιες, δηλαδή εκεί που βρίσκονταν τόσα χρόνια, δεν υπήρχε οξυγόνο και το μικροπεριβάλλον τους ήταν λασπώδες. Η λάσπη, με απλά λόγια, μέσα στην οποία βρίσκονταν τα ξύλα, δεν τα άφησε να σαπίσουν. Διατηρήθηκαν ολόκληρα και σε πολλά από αυτά σώζονται ακόμα και τα ίχνη της επεξεργασίας τους που επιτρέπουν χρήσιμες παρατηρήσεις σχετικά με τον τρόπο με τον οποίο οι νεολιθικοί οικοδόμοι τα χρησιμοποιούσαν για να χτίσουν τα σπίτια τους. Κάτι ανάλογο παρατηρούμε και στη Λίμνη Bienne, όπου δύτης βρίσκεται ανάμεσα σε πασσάλους και δεξιά, επίσης, πάσσαλοι, ενώ το έδαφος θυμίζει ελβετικό τυρί. Τα είδη ξύλων που χρησιμοποιήθηκαν περισσότερο στο Δισπηλιό είναι το μαύρο πεύκο (63,57%) και ακολουθούν με μικρή διαφορά μεταξύ τους τα σκλήθρα (15,71%) και οι δρύες (12,14%). Με πολύ μικρότερα ποσοστά αντιπροσωπεύονται οι φράξοι, οι κρανιές και η υποοικογένεια Maloideae. Η πειραματική αρχαιολογία είναι αυτή που μας επιτρέπει να αναπαραστήσουμε τις διάφορες οικοδομικές φάσεις της κατασκευής ενός πασσαλόπηκτου κτίσματος: 1. υλοτόμηση, 2.πριόνισμα κατά μήκος, 3. έμπηξη στο χώμα, 4.συναρμογή, 5.σύνδεση με φυτικές ύλες, 6.τοποθέτηση των πλευρών, 7.στέγαση, 8.αποτέλεσμα. Επίσης, ξύλινες λαβές που κρατούσαν λίθινους πελέκεις μαρτυρούν την χρήση τους. Συνήθως οι ξύλινες λαβές δεν διατηρούνται σε ξηρές θέσεις της στεριάς, αλλά διατηρήθηκαν στις υγρές συνθήκες των οικισμών των Αλπικών λιμνών και του Δισπηλιού. Ανάλογες πρακτικές μαρτυρούν εθνογραφικές παρατηρήσεις, όπως για παράδειγμα ένα σπίτι με υπερυψωμένο πάτωμα στο Benin, λίμνη Νοκουέ. Τα λείψανα από ξύλο χρονολογούνται με τη δενδροχρονολόγηση, που μας δίνει μια καθαρή εικόνα της διαδοχής των εποχών, καταρτίζοντας ένα ακριβές χρονολογικό πλαίσιο για την Κεντρική Ευρώπη. Ενώ μια σαφή εικόνα της εξέλιξης των νεολιθικών οικισμών στη Δυτική, Κεντρική Ελβετία και στη Ζυρίχη έχουμε στην επόμενη εικόνα.\nΤα ήσυχα πρασινογάλαζα νερά δεν ικανοποιούν μόνο την όραση και την ακοή, αλλά παρέχουν τη δυνατότητα για εύκολο και ασφαλές ψάρεμα. Τα εργαλεία και οι πρακτικές αλιείας στις οποίες παραπέμπουν δεν έχουν αλλάξει ριζικά, από τη Νεολιθική εποχή ως σήμερα. Οι αλλαγές αφορούν μόνο τα υλικά κατασκευής, που είναι αποτέλεσμα της προηγμένης τεχνολογίας. Στη λίμνη της Καστοριάς, όπως δείχνουν τα ευρήματα της ανασκαφής και οι σύγχρονες μαρτυρίες, οι ψαράδες, προϊστορικοί και σύγχρονοι, ψαρεύουν με πετονιές, με δίκτυα, με καμάκια και όταν υπάρχει πληθώρα ψαριών ακόμη και με τα χέρια. Η αλιεία από τους Προϊστορικούς ασκούνταν με αγκίστρι, απαιτούσε πετονιά, καλάμι ή κάποιο λεπτό κλαρί για να δεθεί η πετονιά και βαρίδιο για καταβύθιση και τρίαινα. Επίσης, έχει βρεθεί απανθρακωμένο δίκτυ, από την αλπική περιφέρεια, και στη θέση Montilier στη Λίμνη Morat της Ελβετίας έχει βρεθεί νεολιθική ιχθυοπαγίδα. Όπως φαίνεται, χρησιμοποιούσαν και αλιευτικές λέμβους, πιρόγα , ενώ και σε carte postale βρίσκουμε αναπαράσταση ψαρέματος με πιρόγα από τη θέση Portalban, Λίμνη Neuchâtel . Άλλωστε, εθνογραφικές παρατηρήσεις για τους τρόπους αλιείας στη Λίμνη Nokoué του Benin μαρτυρούν ανάλογες πρακτικές.\nO Ηρόδοτος μας λέει πως οι κάτοικοι των λιμναίων οικισμών άνοιγαν «καταπακτές» στις πλατφόρμες, όπου ήταν χτισμένα τα σπίτια τους, για να ψαρεύουν από κει και πως γι’ αυτό έδεναν τα παιδιά τους από ένα πάσσαλο για να μην πέσουν από τις τρύπες αυτές μέσα στη λίμνη και πνιγούν «τα δε παιδία δέουσι του ποδός σπάρτω». Όμως, δεν γνωρίζουμε το φύλο των ψαράδων του προϊστορικού λιμναίου οικισμού στο Δισπηλιό. Σύμφωνα με την παρούσα βιβλιογραφία, σε τοιχογραφίες, βραχογραφίες και σφραγίδες απεικονίζονται άνδρες ψαράδες. Υπάρχουν όμως ιστορικές μαρτυρίες για τους πρωτόγονους πληθυσμούς της Ν. Αμερικής (Ινδιάνους Κανού στη Ν. Χιλή) που αναφέρουν γυναίκες που ψάρευαν με πετονιές και δίκτυα σε έναν καθαρά πελάγιο οικισμό. Ας μη λησμονούμε ότι και στη μινωϊκή θρησκεία απεικονίζεται στην Ύστερη εποχή του χαλκού γυναίκα ως πότνια των ψαριών. Όσον αφορά τη διατροφή τους τα ιχθυοφαγικά κατάλοιπα μαρτυρούν ότι οι κάτοικοι του Δισπηλιού κατανάλωναν κυπρίνους, τσιρόνια, χέλια και μεγάλα λιμναία όστρεα. Όμως, οι Δισπηλιώτες δεν ήταν μόνο ψαράδες ήταν και κυνηγοί. Άλλωστε, το νερό μπορεί να ξεδιψάσει τα θηράματα, που εύκολα μπορούν να γίνουν στόχος των κυνηγών.\nΣυνήθως το κλίμα στη λίμνη είναι περισσότερο ήπιο και εξυπηρετείται η κτηνοτροφία με τα υπάρχοντα βοσκοτόπια, ενώ ευνοείται και η ανάπτυξη της γεωργίας στις γειτονικές εκτάσεις. Το νερό της λίμνης μπορεί να χρησιμοποιηθεί για πότισμα των κοντινών καλλιεργειών. Αλλά και άλλα ευρήματα, όπως είναι απανθρακωμένοι καρποί δημητριακών, οι μυλόλιθοι , οι τριπτήρες, τα πέτρινα δρεπάνια, μας πληροφορούν για τις καλλιεργητικές ασχολίες. Όμως όπως αναφέρουν αρχαίες γραπτές πηγές σε τέτοιου είδους περιβάλλοντα τα νερά είναι στάσιμα και ζεστά και υπάρχουν περιπτώσεις που οι καρποί δεν προλαβαίνουν να ωριμάσουν και καλλιέργειες, όπως τα αμπέλια, συχνά καταστρέφονται.\nΌσον αφορά το Δισπηλιό, δεν υπάρχουν πολλές ενδείξεις για την εκμετάλλευση των λεγόμενων «δευτερογενών προϊόντων» των ζώων. Εκτός από κάποια σποραδικά υφαντικά βάρη στις νεώτερες φάσεις του οικισμού, τα σφοντύλια και οι αγνύθες, δεν αποτελούν συνηθισμένα ευρήματα στο Δισπηλιό. Επίσης, στο Δισπηλιό αλλά και στην Αλπική περιφέρεια, ο «λιμναίος» δρόμος, που προφανώς τον διέσχιζαν με μονόξυλα συνέβαλε στην ανάπτυξη ενός υποτυπώδους εμπορίου και στη διακοινοτική επικοινωνία. Οι επαφές του Δισπηλιού αποκαθίστανται μέσα από την εύρεση είτε πρώτων υλών, είτε αντικειμένων που δεν προέρχονται από την ευρύτερη περιοχή του οικισμού. Βραχιόλια από το γνωστό θαλασσινό όστρεο Spondylus Gaederopus είναι τα πιο συνηθισμένα παρόμοια ευρήματα, ενώ δεν λείπουν και κοινά θαλασσινά όστρεα με οπή που χρησιμοποιούνταν ως κοσμήματα, καθώς και κοσμήματα από κέρατο ελαφιού με οπή. Οι αρχαίοι συγγραφείς συμπληρώνουν, μάλιστα, ότι τα μικρά ευκίνητα πλοιάρια, τα μονόξυλα, σε υγρά περιβάλλοντα, χρησιμοποιούνται και ως πολεμικό μέσο για ναυμαχίες, ενώ οι υδάτινοι δρόμοι, ενίοτε, γίνονται χώροι για ληστρικές δραστηριότητες και τυχοδιωκτική εκμετάλλευση. Το υγρό στοιχείο χρησιμοποιείται συχνά από τους ανθρώπους των λιμνών και ως αμυντική οχύρωση.\nΣύμφωνα με τους αρχαίους συγγραφείς, οι επιπτώσεις του συγκεκριμένου φυσικού περιβάλλοντος επηρεάζουν και τη βιολογική ανάπτυξη των ανθρώπων. Οι άνθρωποι που κατοικούν σε τέτοια οικοσυστήματα είναι νωχελικοί και με βαριά διάθεση. Εξάλλου, στο Δισπηλιό οι ανασκαφές έχουν φέρει στο φως αντικείμενα-ευρήματα που πρέπει να σχετίζονται με την κοινωνική οργάνωση μιας προϊστορικής κοινότητας, που μας βοηθούν να μιλήσουμε, έστω και υποθετικά, για τις κοινωνικές σχέσεις που αναπτύσσονται μέσα σ’ αυτήν. Εκτός από τα ειδώλια, τα κοσμήματα, στη διακόσμηση των αγγείων, τις ταφές, υπάρχουν και «πράγματα» που πιστεύεται πως εξυπηρετούσαν ένα σύστημα επικοινωνίας, και τα οποία θεωρήθηκαν πολύ σημαντικά και σπάνια γιατί μας αποκαλύπτουν κοινωνικές λειτουργίες που ακόμα σήμερα παίζουν σημαντικό ρόλο. Τα αντικείμενα αυτά είναι: Ένα κομμάτι ξύλο κέδρου, μια ξύλινη πινακίδα, που το 1993 βρέθηκε στο βυθό της λίμνης και χρονολογήθηκε με τη μέθοδο C14, στα 5260 π.Χ.. Στην επιφάνειά του έχουν χαραχτεί με αιχμηρό αντικείμενο εννιά αράδες με «περίεργες» γραμμές κάθετες και οριζόντιες, άλλες που μας θυμίζουν το Δ, το ανάποδο Ε ή το Λ. Παρόμοια σήματα συναντάμε στη γνωστή μας «Γραμμική Α», μια γραφή που δεν έχει ακόμα αποκρυπτογραφηθεί και γι’ αυτό δεν μπορούμε να πούμε πολλά. Επίσης, βρέθηκε ένας μικρός αριθμός, μέχρι σήμερα, πήλινων και κοκάλινων αντικειμένων που μπορούμε να τα εντάξουμε στην ομάδα αυτή των νεολιθικών «σημάτων», «μηνυμάτων», που κρατούν καλά φυλαγμένο το μυστικό τους. Υπάρχουν, όμως, και άλλα ευρήματα, «λιγότερο εχέμυθα». Ένα τέτοιο είναι οι τρεις ή τέσσερις οστέινες φλογέρες που βρέθηκαν στο Δισπηλιό και ειδικότερα μια φλογέρα μήκους 12 εκ. που είναι σκαλισμένη στο μηριαίο οστό κάποιου μεγάλου πουλιού, ίσως κάποιου πελεκάνου. Αν και μορφολογικά θυμίζει σύγχρονη φλογέρα, το εύρημα χρονολογείται την 6η χιλιετία. Γύρω στο 3500 π.Χ. ο οικισμός του Δισπηλιού πρέπει να εγκαταλείφθηκε από το μεγαλύτερο μέρος των κατοίκων του. Πιθανότατα για λόγους οικολογικούς (επισιτιστικούς-οικονομικούς). Μερικοί έμειναν πίσω και συνέχισαν να ζουν στον «συρρικνωμένο πια λιμναίο οικισμό». Οι οικισμοί της Ελβετίας συνέχισαν να κατοικούνται μέχρι το 800 π.Χ. Καθώς προχωρούσε η έρευνα οι αρχαιολόγοι σκέφθηκαν ότι από την ανασκαφή δεν θα φαινόταν τίποτε που να μπορούσε να καταλάβει ο ανειδίκευτος επισκέπτης. ΄Ετσι κατέληξαν να κάνουν μιαν αναπαράσταση του οικισμού, έστω και μερική, με βάση τα αρχαιολογικά δεδομένα που είχαν συγκεντρώσει. Επελέγη ένας χώρος που διαμορφώθηκε ανάλογα και σε φυσικές διαστάσεις κτίστηκαν λίγες καλύβες, σύμφωνα πάντα με τις αρχαιολογικές πληροφορίες που έχει δώσει η ανασκαφή, ώστε ο επισκέπτης να μπορέσει να δει πώς ήταν οι κατοικίες και ποιος ήταν ο οικιακός εξοπλισμός σε έναν λιμναίο οικισμό της νεολιθικής εποχής. ΄Ετσι, σε συνδυασμό με το μικρό μουσείο και τον αρχαιολογικό χώρο, ο επισκέπτης έχει μια πιο χειροπιαστή εικόνα της κατοίκησης εκείνης της μακρινής εποχής.\nΓενικότερα, η επιμονή να δημιουργούν και να αναπτύσσουν οικισμούς και πολιτισμούς δίπλα σε στάσιμα νερά, πρέπει να αναζητηθεί στους πρώτους ανθρώπους οι οποίοι προτίμησαν να ζήσουν στο συγκεκριμένο οικοσύστημα, δικαιώνοντας τη ρήση των αρχαίων Αιγυπτίων ότι ο άνθρωπος είναι «έλειον και λιμνώδες ζώον». Οι λιμναίοι οικισμοί έχουν κάτι το ξεχωριστό, έρχονται και φεύγουν κατά πως θέλει η στάθμη του νερού ενώ τα πολύ καλοδιατηρημένα ευρήματά τους φέρνουν πιο κοντά στην εποχή του ανθρώπου του Διαστήματος τα καθόλου ευκαταφρόνητα επιτεύγματα των νεολιθικών λιμναίων; ή παραλίμνιων; οικιστών τους. ( Η διάλεξη αυτή δόθηκε στις 19 Μαϊου 2009 στην Αθήνα, μετά από πρόσκληση που δέχθηκα από τον Ελληνο-Ελβετικό Σύνδεσμο με την ευκαιρία περιοδικής έκθεσης στο LATÉNIUM της Ελβετίας, από 31 Οκτωβρίου 2008 μέχρι 7 Ιουνίου 2009 με τον τίτλο ‘L’IMAGINAIRE LACUSTRE. Visions d’une civilisation engloutie’ ( 31 octobre 2008 au 7 juin 2009).


Το παιδί μου παραπονιέται ότι ...\nΤο παιδί μου παραπονιέται ότι δεν την παίζουν τα άλλα παιδιά\nΤΟ ΠΑΙΔΑΚΙ ΜΟΥ ΕΙΝΑΙ ΤΕΣΣΑΡΩΝ ΕΤΩΝ (ΚΟΡΙΤΣΙ). ΣΥΧΝΑ ΠΑΡΑΠΟΝΙΕΤΑΙ ΟΤΙ ΔΕΝ ΤΗΝ ΠΑΙΖΟΥΝ ΚΑΠΟΙΑ ΠΑΙΔΑΚΙΑ ΣΤΟ ΣΧΟΛΕΙΟ. ΕΠΙΣΗΣ ΕΙΝΑΙ "ΚΟΛΛΗΜΕΝΗ" ΣΤΗ ΜΗΤΕΡΑ ΤΗΣ (ΕΜΕΝΑ ΔΗΛΑΔΗ). ΜΕ ΤΟΝ ΠΑΠΑ ΤΗΣ ΘΥΜΩΝΕΤΑΙ ΚΑΙ ΟΤΑΝ ΤΗΣ ΕΞΗΓΗΣΩ ΕΓΩ ΤΟΤΕ ΗΡΕΜΕΙ. ΕΧΕΙ ΣΧΕΣΗ ΟΤΙ ΕΙΝΑΙ ΣΧΕΤΙΚΑ ΑΝΤΙΔΡΑΣΤΙΚΟ ΠΑΙΔΑΚI ή ΜΠΟΡΕΙ ΝΑ ΕΙΝΑΙ ΚΑΤΙ ΑΛΛΟ΄? ΕΥΧΑΡΙΣΤΩ\nΔυστυχώς οι πληροφορίες που έχω μέσω της επιστολής σου δεν είναι αρκετές, αλλά ακόμα κι αν ήταν, τα ερωτήματα που θέτεις είναι δύσκολο να απαντηθούν χωρίς να σας γνωρίζει κάποιος προσωπικά. Χρειάζονται περισσότερη διερεύνηση και εξατομικευμένη παρέμβαση, την οποία πιστεύω θα βρείτε ως οικογένεια σε προσωπική συνάντηση με ειδικευμένο ψυχολόγο. Θα προσπαθήσω βέβαια να σας θέσω εδώ κάποια ερωτήματα για προβληματισμό.\nΣχετικά με το σχολείο, θα πρέπει να μάθετε όσο το δυνατόν περισσότερα και από την ίδια αλλά και από τη δασκάλα της. Είναι διαφορετικό αν κάποτε δεν την παίζουν κάποια παιδάκια - κάτι που συμβαίνει σε όλους και είναι φυσιολογικό - από το αν γίνεται θύμα περιθωριοποίησης και κοροϊδίας. Σε κάθε περίπτωση, η ένταση, η συχνότητα, αλλά και ο βαθμός ευαισθησίας και οι ιδιαίτερες ανάγκες κάθε παιδιού παίζουν ρόλο στις αντιδράσεις και τις συνέπειες.\nΗ προσκόλληση στους γονείς και ιδιαίτερα στη μητέρα είναι φυσιολογική σε μικρές ηλικίες. Παράλληλα όμως αναμένεται τα παιδιά να δένονται σε σημαντικό βαθμό και με άλλους που τα φροντίζουν, όπως τον πατέρα, γιαγιάδες και άλλους, αλλά και όσο μεγαλώνουν να αποζητούν την παρέα και άλλων παιδιών, την επιδοκιμασία της δασκάλας τους και άλλων. Αν αυτά δε συμβαίνουν, η κατάσταση πρέπει αν διερευνηθεί για να δούμε πού υπάρχει το πρόβλημα. Χρειάζεται επίσης αξιολόγηση της ποιότητας της προσκόλλησης ενός παιδιού στη μητέρα για να δούμε αν είναι φυσιολογική - εξελικτική ή παθολογική, αν υπάρχουν δηλαδή προβλήματα που χρειάζονται παρέμβαση. Αν η προσκόλληση είναι υπερβολική, ίσως δείχνει ανασφάλειες του παιδιού, δυσκολίες αυτονόμησης και άλλα που χρειάζονται παρέμβαση για να μη μετατραπούν σε χρόνια προβλήματα.\nΌσον αφορά στη σχέση με τον πατέρα, ο χαρακτήρας του παιδιού παίζει ρόλο ναι, αλλά και του πατέρα επίσης. Αν ο πατέρας δυσκολεύεται να κατανοήσει και να αποδεκτεί το χαρακτήρα του παιδιού και τις ανάγκες του, τα λάθη και τις αδυναμίες του, αν γίνεται πολύ αυστηρός και σκληρός ή το παιδί τον βιώνει ως αδιάφορο και απών (είτε είναι πραγματικά είτε όχι), τότε το παιδί μπορεί να αντιδρά περισσότερο μαζί του. Ένα άλλο ενδεχόμενο είναι αν υπάρχει ρήξη μεταξύ των γονέων ή απόσταση, το παιδί να παίρνει το μέρος της μητέρας, απομακρύνοντας τον πατέρα. Αυτό βέβαια δεν είναι καλό για το παιδί και επηρεάζει το ψυχισμό του.


Παράταση κράτησης του Mr Bitcoin μέχρι τις 25 Ιανουαρίου 2020 αποφάσισε δικαστήριο στη Θεσσαλονίκη - Sputnik Ελλάδα\n06:21 07 ΙΟΥΛΙΟY 2020\n15:04 11.07.2019 (ΕΝΗΜΕΡΩΘΗΚΕ 15:06 11.07.2019) Λήψη σύντομου url\nΤο Συμβουλίου Εφετών Θεσσαλονίκης παρέτεινε για έξι μήνες, μέχρι τις 25 Ιανουαρίου 2020, την κράτηση του Ρώσου πολίτη Αλεξάντερ Βίνικ, όπως δήλωσε στο Sputnik ο δικηγόρος του, Τιμοφέι Μουσάτοφ. Η απόφαση ελήφθη σήμερα, Πέμπτη.\n«Η συνάντηση πραγματοποιήθηκε απουσία του πελάτη μου, απουσία δικηγόρων. Ειδοποιηθήκαμε μόνο μόλις την παραμονή (της συνάντησης) και υποβάλαμε αίτημα για αναβολή της συνάντησης», δήλωσε ο Μουσάτοφ.\nΣύμφωνα με τον ίδιο, η διοίκηση της φυλακής απευθύνθηκε στο υπουργείο Δικαιοσύνης για τη λήξη της κράτησης του Βίνικ και το υπουργείο ζήτησε «να καταβληθεί κάθε προσπάθεια» για την παράτασή της.\n«Η επανεξέταση της υπόθεσης πραγματοποιήθηκε κατά παράβαση των δικαιωμάτων του Αλεξάντερ. Η απόφαση είναι αντίθετη προς τους νόμους, θα ασκηθεί αμέσως προσφυγή στο Ανώτατο Δικαστήριο – στον Άρειο Πάγο», υπογράμμισε ο δικηγόρος.\nΔΙΑΒΑΣΤΕ ΕΠΙΣΗΣ: Βοήθεια από τον Πούτιν ζήτησε ο Βίνικ: Τι λέει στο γράμμα που του έστειλε\nΟ Mr Bitcoin κρατείται στην Ελλάδα από το 2017 για διάφορες κατηγορίες, μεταξύ των οποίων και για ξέπλυμα χρήματος, μέσω πλατφόρμας κρυπτονομισμάτων. Ο ίδιος αρνείται τις κατηγορίες.\nΟ Ρώσος πολίτης πέρα από το ότι ζητά την άρση της προσωρινής κράτησής του συναινεί να εκδοθεί και να δικαστεί στη Ρωσία και δεν επιθυμεί την έκδοσή του στις ΗΠΑ.\nΘεσσαλονίκη, Συμβούλιο Εφετών, φυλάκιση, κράτηση, Αλεξάντερ Βίνικ